title: Velyka Novosilkan piiri

text:
Velyka Novosilkan piiri (; ) on hallinnollinen piiri Ukrainan Donetskin alueen länsiosassa. Piirin hallinnollinen keskus on Velyka Novosilkan (; 5 782 as., ) kaupunkityyppinen taajama.
Ukrainan tilastokeskus arvioi piirin väkiluvuksi 39 019 ihmistä (1.1.2017). Väestöltään piiri on maaseutuvaltainen, sillä kaupunkilaisiksi asukkaista tilastoitiin ainoastaan Velyja Novosilkan asukkaat.


title: Bah’mutin piiri

text: Bah’mutin piiri (, ) on hallinnollinen piiri Ukrainan Donetskin alueen itäosassa. Piirin hallinnollinen keskus on Bah’mutin kaupunki (; 75 798 as., ), joka ei kuitenkaan kuulu Bah’mutin piiriin vaan muodostaa oman kaupunkipiirinsä.


title: Bah’mutin piiri

text: Sekä piirin että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. Aiemmin piirin hallintokeskus oli nimeltään "Artemivsk" () ja piiri oli "Artemivskin piiri" ().


title: Bah’mutin piiri

text: Itä-Ukrainan sodan seurauksena myös piirin rajoja on muutettu sotavuosien aikana. Bah’mutin piiri on vuodesta 2014 lähtien kuulunut Ukrainan hallituksen kontrollin ulkopuolelle jääneisiin kapinallisalueisiin.


title: Bah’mutin piiri

text: Ukrainan tilastokeskus arvioi piirin väkiluvuksi 108 637 ihmistä (1.1.2017), joista kaupunkilaisiksi tilastoitiin 77 997 ihmistä. Kaupunkiväestö koostui viiden kaupungin ja kahdeksan kaupunkityyppisen taajaman asukaista: Soledar (м. Соледар, 11 242 as.), Tšasiv Jar (м. Часів Яр, 13 302 as.), Vuhlehirsk (м. Вуглегірськ, 7 467 as.), Siversk (м. Сіверськ, 11 645 as.), Svitlodarsk (м. Світлодарськ, 11 776 as.), Vulavynske (смт Булавинське, 3 120 as.), Oleksandrivske (смт Олександрівське, 1 543 as.), Olenivka (смт Оленівка, 757 as.), Onh’ovatka (смт Ольховатка, 3 034 as.), Pryberežne (смт Прибережне as., 152 as.), Luhanske (смт Луганське, 2 192 as.), Myronivskyi (смт Миронівський, 7 772 as.) ja Zaitseve (смт Зайцеве, 3 995 as.).


title: Amvrosijivkan piiri

text: Amvrosijivkan piiri (); ) on hallinnollinen piiri Ukrainan Donetskin alueeen itäosassa. Piirin hallinnollinen keskus on Amvrosijivkan kaupunki (, ; 18 413 as., ).


title: Amvrosijivkan piiri

text: Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.


title: Amvrosijivkan piiri

text: Ukrainan tilastokeskus arvioi piirin väkiluvuksi 44 379 ihmistä (1.1.2017). Kaupunkilaisiksi heistä tilastoitiin Amvrosijivkan kaupungin väestön ohella piirin kolmen kaupunkityyppisen taajaman asukaat: Kopani (Копані, 1 122 as.), Kuteinykove (Кутейникове, 1 642 as.) ja Novoamvrosijivka (Новоамвросіївське, 2 152 as.).


title: Starobeševen piiri

text: Starobeševen piiri (; ) on hallinnollinen piiri Ukrainan Donetskin alueen itäosassa. Piirin hallinnollinen keskus on Starobeševen kaupunkityyppinen taajama (; 6 191 as., ).


title: Starobeševen piiri

text:
Itä-Ukrainan sodan seurauksena piiri on kuulunut vuodesta 2014 suurelta osin Ukrainan hallituksen kontrollin ulkopuolelle jääneisiin kapinallisalueisiin.
Ukrainan tilastokeskus arvioi piirin väkiluvuksi 49 824 (1.1.2017). Kaupunkilaisiksi heistä tilastoitiin Kalmiusken kaupungin (Кальміуське, 11 582 as.) sekä Starobeševen ja Novyi Svitin (Новий Світ, 9 105 as.) kaupunkityyppisten taajamien asukaat.


title: Volnovah’an piiri

text:
Volnovah’an piiri (; ) on hallinnollinen piiri Ukrainan Donetskin alueella. Piirin hallinnollinen keskus on Volnovah’an kaupunki (; 22 502 as., ). Itä-Ukrainan sodan seurauksena osia piiristä on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.
Ukrainan tilastokeskus arvioi piirin väkiluvuksi 99 546 ihmistä (1.1.2017). Kaupunkilaisiksi heistä tilastoitiin Volnovah’an kaupungin (22 502 as.) ja piirin yhdeksän kaupunkityyppisen taajaman asukaat. Kaupunkityyppisiä taajamia ovat Andrijivka (Андріївка, 2 660 as.), Blahodatne (Благодатне, 1 134 as.), Volodymirivka (Володимирівка, 6 486 as.), Donske (Донське, 4 916 as.), Hrafske (Графське, 373 as.), Myrne (Мирне, 1 740 as.), Novotrojitske (Новотроїцьке, 6 816 as.), Olenivka (Оленівка, 4 573 as.) ja Olhynka (Ольгинка, 3 140 as.).


title: Markus Koivula

text: Markus Koivula (s. 25. maaliskuuta 1993) on suomalainen pikajuoksija. Hän on edustanut vuodesta 2008 lähtien Tampereen Pyrintöä ja hänen valmentajinaan toimivat Heikki Koivula ja Mauri Salomäki.


title: Markus Koivula

text: Koivula on ollut parhaimmillaan viidentenä 200 metrin juoksussa Kalevan kisoissa vuonna 2016. Lisäksi viestijuoksun SM-kisoissa hän on saavuttanut Tampereen Pyrinnön joukkueessa 4 × 400 metrin viestijuoksussa kultaa vuonna 2016 ja pronssia vuonna 2014. 4 × 100 metrin viestijuoksussa Koivula voitti kultaa vuonna 2013 ajalla 40,77 s. Sisäratojen SM-kilpailuista Koivula voitti kultaa 4 × 300 metrin viestistä vuonna 2016.


title: Jorge Ben Jor

text: Jorge Duilio Lima Menezes (s. 22. maaliskuuta 1945), joka tunnettiin alun perin taiteilijanimeltään Jorge Ben ja myöhemmin nimeltä Jorge Ben Jor, on brasilialainen populaarimuusikko. Hänen luonteenomainen tyylinsä on sekoitus sambaa, funkia, rockia sekä bossa novaa sanoituksilla, jotka sekoittavat huumoria ja satiiria yleensä yksityisinä pidetyillä aiheilla. Hänen hittikappaleisiinsa lukeutuvat muun muassa ”Chove Chuva”, ”Mas que Nada”, ”Ive Brussel” sekä ”Balança Pena”.


title: Petter Hemming

text: Petter Hemming (s. 17. helmikuuta 1999) on suomalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa IFK Mariehamnia.


title: Petter Hemming

text: Hemming pelasi Kakkosen kaudella 2016 kolme ottelua sarjasta pudonneessa FC Ålandissa. 2. heinäkuuta 2017 hän pelasi ensimmäisen Veikkausliigan ottelunsa IFK Mariehamnissa, kun se kohtasi VPS:n maalittomaan tasatulokseen päättyneessä vierasottelussa.


title: Ray Barretto

text: Ray Barretto (29. huhtikuuta 1929 – 17. helmikuuta 2006) oli yhdysvaltalainen Grammy-palkinnon voittanut Latin jazz -lyömäsoittaja. Hän oli Tito Puenten orkesterin jäsen vuodesta 1957 vuoteen 1960 ja perusti oman orkesterinsa vuonna 1961. Barretto oli myös yksi Fania All Starsin jäsenistä.


title: Filip Hlúpik

text: Filip Hlúpik (s. 30. huhtikuuta 1991 Uherské Hradiště, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän edustaa Veikkausliigassa pelaavaa IFK Mariehamnia.


title: Filip Hlúpik

text: Hlúpik pelasi vuosina 2010–2016 1. FC Slováckossa 96 Tšekin pääsarjan ottelua, joissa hän teki yhdeksän maalia. Vuonna 2017 hän pelasi neljä ottelua Bulgarian pääsarjan Tšerno Moressa.


title: Fire Inside – The Story of Endstand

text: Fire Inside – The Story of Endstand on suomalainen dokumenttielokuva ja musiikki-DVD, joka käsittelee hardcore punk -yhtye Endstandia. Se julkaistiin 24. toukokuuta 2013 levymerkillä Combat Rock Industry. Elokuvan on ohjannut Matti Penttilä. DVD sisältää dokumentin lisäksi yhtyeen 10-vuotiskeikan vuodelta 2006, ja CD/DVD:llä on yhtyeen viimeinen esiintyminen toukokuulta 2010.


title: Fire Inside – The Story of Endstand

text: DVD debytoi Suomen virallisen listan kolmannella sijalla.


title: Martti Merra

text:
Martti Merra (s. 19. heinäkuuta 1959 Espoo) on suomalainen varatuomari ja entinen jääkiekkovalmentaja.
Merra valmensi Kiekko-Espoon joukkuetta vuosina 1991–1994 I divisioonassa ja SM-liigassa. Kiekko-Espoon toisella liigakaudella 1993–1994 Merra irtisanottiin tammikuussa tehtävistään ja korvattiin Hannu Saintulalla.


title: Martti Merra

text: Kauden 1991–1992 päätteeksi Merra valittiin I divisioonan vuoden valmentajaksi.


title: Martti Merra

text: Merra on toiminut Espoossa pitkään kokoomuslaisena kuntapoliitikkona ja sen jälkeen kaupungin virkamiehenä. Hänet valittiin Espoon kaupunginhallituksen puheenjohtajaksi vuonna 2011 ja vuonna 2012 hänet valittiin Espoon liikuntajohtajaksi.


title: Martti Merra

text: Hän on toiminut myös jääkiekkokolumnistina Espoossa ilmestyvässä Länsiväylä-lehdessä.


title: Tunku Mahmud Sallehuddin

text: Tunku Mahmud Sallehuddin (s. 30. heinäkuuta 1942) on Malesian Kedahin osavaltion sulttaani. Hän nousi 29:nneksi Kedahin sulttaaniksi vuonna 2017 edeltäjänsä Abdul Halimin kuoltua. Sulttaani Sallehuddin on edeltäjänsä Abdul Halimin puoliveli. Heidän isänsä oli Kedahin 27. sulttaani Badlishah.


title: Valse Triste / Osasto 11

text: Valse Triste / Osasto 11 on Valse Tristen ja Osasto 11:n split-albumi, joka julkaistiin 27. tammikuuta 2011 levymerkillä Lahna Records.


title: Santeri Kuusiniemi

text: Santeri Kuusiniemi (s. 10. lokakuuta 1998) on suomalainen pikajuoksija. Kuusiniemi on edustanut vuodesta 2014 Lempäälän Kisaa. Hänen valmentajanaan toimii Janne Viitala.


title: Santeri Kuusiniemi

text: Kuusiniemi voitti vuonna 2015 ulkona 17-vuotiaiden SM-kilpailuissa kultaa 100 m:n ja 200 m:n juoksuissa sekä hopeaa 110 m:n aidoissa (91.4 cm). Vuonna 2016 hän sai ulkona 19-vuotiaiden SM-kilpailuissa kultaa 100 m:n ja 200 m:n juoksuissa sekä hallissa kultaa 200 metrillä. Vuonna 2017 hän saavutti ulkona 19-vuotiaiden SM-kilpailuissa kultaa 100 m:n ja 200 m:n juoksuissa ja 110 m:n aidoissa (100 cm), sekä hallissa kultaa 60 m:n aidoissa (100 cm) ja hopeaa 60 m:llä. Sarjan U20 EM-kilpailuissa Grossetossa Italiassa hänen sijoituksensa 100 metrillä oli 9:s.


title: Jakub Lapatka

text: Jakub Lapatka (s. 16. syyskuuta 1944 Ausjukova, Rasonyn kihlakunta, Valko-Venäjä) on valkovenäläinen kääntäjä.


title: Jakub Lapatka

text:
Jakub Lapatka syntyi 16. syyskuuta 1944 Ausjukovan kylässä, lähellä historiallista Polotskin kaupunkia.
Korkeakoulututkinnon hän suoritti Minskin vieraiden kielten instituutissa (nyt Minskin kielitieteellinen valtionyliopisto) opiskellen espanjan ja englannin kieliä. Suomen kielen opiskelun hän aloitti itsenäisesti, minkä jälkeen suoritti 2,5 vuotta kestäneet suomen kielen kurssit Helsingin yliopistossa.
Jakub Lapatka on ensimmäinen ja ainoa valkovenäläinen kääntäjä, joka kääntää suomen kielestä. Merkittävimpiä hänen kääntämiään teoksia ovat Kalevala (Minsk 2015), Samuli Paulaharjun etnograafiset työt (Pietari 2014) sekä Martti Haavion tutkimus "Kuolematonten lehdot" (Pietari 2013). Vuonna 2017 Minskissä julkaistiin suomen kielioppikirja valkovenäläisille. Yhteensä yli 20 kirjaa on käännetty suomen kielestä valkovenäjäksi ja venäjäksi. Jakub Lapatka on kirjoittanut useita artikkeleita Suomen historiasta ja kulttuurista sekä Suomen nykytilanteesta.


title: Jakub Lapatka

text: Lapatka on työskennellyt yli 20 vuotta luomansa "Suomen historia ja kulttuuri suuressa maailmassa" -projektin parissa. Projekti käsittää kolme osaa:


title: Jakub Lapatka

text: Kaikki julkaisut ovat ilmestyneet Jakub Lapatka –nimellä.


title: Madon luku

text: Madon luku on Valse Tristen kolmas studioalbumi, joka julkaistiin lokakuussa 2006 levymerkillä If Society. Albumi vinyylipainosta tehtiin 1000 kappaletta, josta oli saatavilla myös 51 kappaleen rajoitettu paketti (Popo's Bistro), kahdella rintamerkillä ja englanninkielisellä sanoitusliitteellä.


title: Madon luku

text: Albumi sai hyvän vastaanoton. Desibelin Ilkka Valpasvuo antoi albumille kolme tähteä viidestä, ja kutsui albumin musiikkia pelkistetyksi ja suoraviivaiseksi yliviritetyn kaksitahdin paukkeeksi, josta ei ensikuulemalta erottunut erikoisinstrumentteja tai kummempaa showmeininkiä. Koukkujen puutteesta huolimatta hän piti albumia ajoittain jopa mukaansatempaavana, hillittömänä ja tinkimättömänä. Niin ikään Soundin Antti Luukkanen arvostelu albumille kolme tähteä. Hän kehoitti kuunteluttamaan albumia itseään kaikkiruokaiseksi väittäville ihmisille, ja luonnehti kaoottista ja sekavaa albumia hermostuneisuutta ja levottomuutta aiheuttavaksi teokseksi, jonka kappalerakenteiden muodot ovat vinksahtaneet. Imperiumin Marko Saarinen totesi, ettei yhtye ole koskaan kolahtanut ”eikä kolahta juuri Madon luvunkaan myötä”, mutta piti albumia positiivisena yllätyksenä ja erottuvana tuotoksena kotimaisessa punk-skenessä. Lammaszinen Jouni Parkku piti albumia vaikeasti pidettävänä, saati rakastettuna, ja totesi albumin iskeneen arvostelijaansa vasta kahden vuoden viiveellä.


title: Nousiaisten kaularengas

text: Nousiaisten kaularengas on rautakautinen kullasta valmistettu kaularengas, joka löydettiin Nousiaisista vuonna 1770. Sitä pidetään hienoimpana Suomesta löydettynä rautakautisena esineenä. 200-luvulta peräisin oleva koru on ilmeisesti valmistettu jossakin päin Skandinaviaa, mutta tiedossa ei ole, miten se päätyi Suomeen. Nousiaisten kaularengas on löytymisestään saakka ollut ruotsalaisissa kokoelmissa ja nykyään se kuuluu Tukholmassa toimivan Historiallisen museon perusnäyttelyyn.


title: Nousiaisten kaularengas

text: Kaulanrenkaan löysi kesällä 1770 korpraali Jakob Ekebom ollessaan kaivamassa ojaa Nousiaisissa sijainneen sotilastoppansa peltoon. Samassa yhteydessä hän löysi myös muita rautakautisia esineitä, kuten kultaisen rannerenkaan, mutta niiden nykyinen olinpaikka ei ole selvillä, koska ainoastaan kaularengas lunastettiin kruunulle, jolle se silloisen muinaismuistolain mukaan kuului. Suomessa ei tuolloin vielä ollut museoita, vaan ainoastaan Turun akatemialla oli oma kokoelma. Muut esineet päätyivät kuitenkin todennäköisesti yksityishenkilöiden haltuun. Tukholmassa kaularengas oli aluksi Ruotsin kansallismuseon ja myöhemmin Historiallisen museon kokoelmissa, jonka perusnäyttelyssä se on ollut vuosikymmenien ajan.


title: Nousiaisten kaularengas

text: 210 grammaa painava kaularengas on yksi harvoista Suomesta löydetyistä rautakautisista kultaesineistä. Yksi samantyyppinen koru on löydetty myös Salon Uskelasta, mutta Tanskassa vastaavia on useampia. Kaularenkaan arvellaan päätyneen Suomeen turkiskaupan myötä. Sen alkuperäinen omistaja ei ole tiedossa, mutta koru on kuulunut arvovaltaiselle ja varakkaalle henkilölle.


title: Nousiaisten kaularengas

text: Kaularengas on koristeltu kahdella käärmeen tai lohikäärmeen päällä. Koru on muutoin hyväkuntoinen, mutta se on katkennut yhdestä kohdasta niin, että toinen pääkoriste on irrallaan. Esine on todennäköisesti valmistettu Skandinaviassa, mutta siihen käytetyn kullan arvellaan olevan peräisin Rooman valtakunnasta, joka tuolloin ulottui nykyisen Saksan alueelle. Koristelussa on vaikutteita roomalaisesta kulttuurista. Eläinaiheiset kuviot taas viittaavat germaaniseen koristelutyyliin ja tekotapa skandinaaviseen perinteeseen.


title: Nousiaisten kaularengas

text: Suomen kansallismuseo on yrittänyt pitkään saada Nousiaisten kaularengasta näyttelyynsä ja se saatiin vihdoin lainaan viiden vuoden ajaksi syksyllä 2017. Edellisen kerran koru oli näytteillä Suomessa vuonna 1977 Kalevala Korun järjestämässä muinaiskorujen näyttelyssä Helsingin Osakepankin pääkonttorissa.


title: Pfalzilainen suku

text: Pfalzilainen suku oli Ruotsin hallitsijasuku vuosina 1654–1720. Se oli saksalaisen Wittelsbachin suvun haara.


title: Pfalzilainen suku

text: Pfalzilainen suku periytyi Pfalzin vaaliruhtinaskuntaa hallinneen Wittelsbachien pfalzilaisen haaran nuoremmasta sukuhaarasta, Pfalz-Zweibrückenin suvusta. Se oli eriytynyt vuonna 1453, kun Simmernin pfalzkreivikunnasta erotettiin Zweibrückenin pfalzkreivikunta. 1600-luvun alkupuolella elänyt Zweibrückenin pfalzkreivi Juhana Kasimir meni naimisiin Ruotsin kuningas Kaarle IX:n tyttären Katariina Vaasan kanssa. Kun Ruotsia hallinnut Vaasan hallitsijasuku oli sammunut mieslinjalta, heidän poikansa Kaarle Kustaa julistettiin vuonna 1649 Ruotsin kruununperilliseksi ja seuraavana vuonna kruunu määrättiin periytymään Kaarle Kustaan jälkeläisille. Hänestä tuli kuningas Kaarle X Kustaa kuningatar Kristiinan luovuttua kruunusta vuonna 1654. Kaarle X Kustaan jälkeen Ruotsia hallitsivat hänen jälkeläisensä Kaarle XI ja Kaarle XII. Pfalzilainen suku sammui mieslinjalta Kaarle XII:n kuollessa ilman poikia vuonna 1718, minkä jälkeen suvun viimeisenä hallitsijana oli hänen sisarensa Ulriika Eleonoora. Koko Juhana Kasimirin suku sammui mieslinjalta myös Saksassa vuonna 1731, minkä jälkeen Zweibrückenin pfalzkreivin arvo siirtyi Wittelsbachien Pfalz-Birkenfeldin sukuhaaralle.


title: Turmion Kätilöiden diskografia

text: Tämä artikkeli käsittelee Turmion Kätilöiden diskografiaa.


title: Systema (yritys)

text: Oy Systema oli vuosina 1890–1931 toiminut suomalainen konttorikoneiden maahantuonti- ja myyntiyritys, jonka perusti marsalkka Mannerheimin isänä tunnettu Carl Robert Mannerheim. Yritys tunnettiin erityisesti kirjoituskoneiden markkinoijana ja konekirjoitusopetuksen antajana, ja sillä oli 1920-luvulla miltei monopoliasema Suomessa. Helsinkiläisyritys ajautui konkurssiin 1931, mutta muutamat maakuntien sivuliikkeet olivat itsenäisiä yrityksiä ja saattoivat jatkaa toimintaansa. Systema-nimi elääkin yhä monien toimistotekniikkaa markkinoivien yritysten nimissä eri puolilla Suomea.


title: Systema (yritys)

text: Carl Robert Mannerheim perusti vuonna 1872 Kuusankoski-paperiteollisuusyhtiön, joka alkoi valmistaa ensimmäisenä Suomessa ”päättymätöntä paperia” nykyaikaisen kaltaisella rotaatiopaperikoneella. Mannerheim toimi yhtiön toimitusjohtajana ja suurimpana omistajana. Avioeronsa jälkeen Mannerheim muutti Pariisiin, josta hän palasi uuden vaimonsa kanssa takaisin Suomeen ja perusti vuonna 1887 "C. Mannerheims Kontor" -nimisen paperi- ja toimistotarvikeliikkeen, joka toi Suomeen myös viinejä. Nimen Systema yritys otti käyttöön vuonna 1890 ja alkoi sitten yhä enemmän tuoda Suomeen konttoreissa tarvittavia laitteita. Kirjoituskoneiden tuonti alkoi vuonna 1900; New Century -merkkisiä koneita myytiin aluksi vain muutama vuodessa konekirjoituskouluille kuten Liikemiesten Kauppaopistolle, mutta määrät nousivat tasaisesti. Ensimmäisen konekirjoituskoulunsa Systema perusti vuonna 1913. Niitä tuli sittemmin Helsinkiin kaksi lisää ja muualle maahan kymmenen. Mannerheimin kuollessa vuonna 1914 sivuliikkeitä oli ympäri maata, mutta kukaan omistajan perheestä ei ollut valmis ottamaan yritystä hoitaakseen. Systema myytiin nykytermein ”management buyoutina” sen muille johtohenkilöille ja sivuliikkeet niiden hoitajille.


title: Systema (yritys)

text: Ensimmäisen maailmansodan jälkeen ja Suomen itsenäistyttyä Systema alkoi saada vahvan sijan kirjoituskoneiden ohella muidenkin konttorikoneiden markkinoilla. 1920-luvulla sen ainoa kilpailija kirjoituskoneissa oli Royal- ja Imperial-koneiden maahantuoja SOK. Systeman merkkinä oli muun muassa Remington. Helsingin keskusliike toimi maahantuojana, tukkurina, paikallisena vähittäiskauppana sekä konttorikoneiden huoltona. Toiseksi suurin ketjun kauppias oli Viipurin Systema.


title: Systema (yritys)

text: 1930-luvun alun lamassa Systema yritti selviytyä laajentamalla toimintaansa muun muassa autokauppaan, mutta yritys ajautui konkurssiin 1931. Monet itsenäiset maakuntien jälleenmyyjät kuitenkin jatkoivat toimintaansa, ja Systema-sana esiintyy monen nimessä vielä 2000-luvullakin. Systemassa uransa aloittaneet työntekijät ryhtyivät myöhemmin itsenäisiksi yrittäjiksi ja maakuntien Systema-yritysten kilpailijoiksi niin, että Systeman voi katsoa toimineen koko alan lähtökohtana eri puolilla Suomea. Yksi näistä oli Viipurin Systemasta lähteneen Markus Hynnisen vuonna 1938 Helsinkiin perustama Oy Konttorityö. Oulun Systema Oy:n yritysjärjestelyistä syntyi 1940-luvun puolivälissä nykyinen autoliikeketju Käyttöauto.


title: Rytmihäiriön diskografia

text: Tämä artikkeli käsittelee Rytmihäiriön diskografiaa.


title: Raimo Nissi

text: Raimo Ilmari Nissi (s. 25. elokuuta 1943 Turku) on suomalainen suunnistaja, jonka menestyksekkäimmät vuodet ajoittuivat ajanjaksolle 1963–1972.


title: Raimo Nissi

text: Raimo Nissi oli aktiivisuunnistusaikanaan yksi harvoista suomalaisista suunnistuksen Pohjoismaisista mestareista. Nissi voitti nuorten Pohjoismaiden mestaruuden 1963 Karlstadissa voittaen toiseksi tulleen Ruotsin J-O Hagelbergin yli kolmella minuutilla. Samojen PM-kisojen viestissä Nissi saavutti pronssia yhdessä Hannu Haarman ja Pauli Reunamäen kanssa. Vuoden 1969 Pohjoismaisissa mestaruuskilpailuissa Nissi voitti viestimestaruuden yhdessä Tuomo Peltolan, Markku Salmisen ja Matti Mäkisen kanssa. Raimo Nissi edusti Suomea yhteensä kolmissa Pohjoismaiden mestaruuskilpailuissa (1963, 1965 ja 1969) ja yhdeksässä kesä- ja kolmessa hiihtosuunnistusmaaottelussa. Vuonna 1967 Ruotsin rastiviikolla haljennut polvilumpio vaikutti lopulta ratkaisevasti siihen, että Nissin aktiiviura päättyi 1970-luvun alkupuolella.


title: Raimo Nissi

text: Raimo Nissi on edustanut suunnistusurallaan suunnistusseura Maarian Mahtia v:sta 1963 ja tätä ennen Ruskon Yritystä. Maarian Mahdin paidassa hän on Jukolan viestissä sijoittunut parhaimmillaan Joutsenossa 1964 sijalle 11. ja Asikkalassa 1967 kuudenneksi. Vuoden 1965 Jukolassa Nissi oli ankkuriosuuden nopein, ja hän on juossut yhteensä 52 Jukolan viestiä v:sta 1963 alkaen.


title: Raimo Nissi

text: Raimo Nissi teki pitkän työuran sukutilansa maanviljelyn ohessa mm. Postin palveluksessa.


title: Priti Patel

text: Priti Sushil Patel (s. 29. maaliskuuta 1972 Lontoo) on brittiläinen poliitikko, joka edustaa konservatiivipuoluetta. Hän syntyi ugandanaasialaiseen perheeseen, jonka Ugandan silloinen diktaattori Idi Amin oli karkoittanut maasta 1960-luvulla.


title: Priti Patel

text: Patel opiskeli Keelen yliopistossa ja Essexin yliopistossa. Hänet valittiin kansanedustajaksi parlamentin alahuoneeseen Withamin vaalipiiristä vuonna 2010 ja uudelleen vuosina 2015 ja 2017. Patel toimi David Cameronin hallituksessa työllisyysministerinä vuosina 2015–2016. Hän kampanjoi Ison-Britannian EU-eron puolesta. EU-kansanäänestyksen jälkeen uusi pääministeri Theresa May nimitti hänet kehitysyhteistyöministeriksi.


title: Priti Patel

text: Patel joutui eroamaan tehtävästään kehitysyhteistyöministerinä 8. marraskuuta 2017, kun kävi ilmi, että hän oli käynyt lomamatkallaan pääministerin ja hallituksen tietämättä tapaamassa Israelin johtoa. Israelin tukijana tunnettu Patel ehdotti matkansa jälkeen, että Britannia ohjaisi kehitysyhteistyövarojaan Israelin armeijalle käytettäväksi humanitaariseen apuun Israelin miehittämällä Golanin ylängöllä. Britannia ei tunnusta Israelin oikeutta hallita Golania.


title: Pohjanlampi

text: Pohjanlampi on pitkulainen lampi Jyväskylän Kuokkalassa. Sen pinta-ala on 1,11 neliökilometriä ja rantaviivan pituus noin 770 metriä. Pinnankorkeus merenpinnasta on 78,4 metriä. Pohjanlampi laskee Päijänteen Pohjanlahden perukkaan. Lammen rannalla oleva rinnelehto on arvokas luontokohde.


title: Kristoffer Gunnarsson

text: Kristoffer Gunnarsson Matsson (s. 26. helmikuuta 1997 Mölndal, Ruotsi) on ruotsalainen jääkiekkopuolustaja, joka pelaa SHL-joukkue Frölunda HC:ssä. Elite Prospects -sivuston Erik K. Pirin mukaan hän on varmaa peliä pelaava puolustava puolustaja, joka luistelee ja liikkuu hyvin. Gunnarsson tykkää pelata melko fyysisesti ja hän taklaa kovaa. Gunnarsson ei ole kuitenkaan kovin hyvä hyökkäyspäässä.


title: Kristoffer Gunnarsson

text: Gunnarsson on Borås HC:n kasvatti. Hän pelasi myöhemmät juniorivuotensa kuitenkin Frölunda HC:ssä. Gunnarsson toimi kaudella 2012–2013 seuran U16-junioreiden varakapteenina. Kaudella 2013–2014 hän jakoi J18 Allsvenskanissa Frölundan sisäisen tehotilaston voiton Jonathan Hanssonin kanssa lukemalla +10. Gunnarsson voitti kauden päätteeksi sarjan pronssia. Kauden 2014–2015 hän voitti J20 SuperElitin hopeaa.


title: Kristoffer Gunnarsson

text:
Kaudella 2015–2016 Gunnarsson debytoi Frölundan SHL-joukkueessa, jossa hän pelasi 13 runkosarja- ja kolme Mestarien liigan ottelua ilman tehopisteitä. Gunnarsson teki SHL-debyyttinsä 17. syyskuuta 2015 Rögle BK:ta vastaan. Hän pelasi kauden aikana miesten pelejä myös viiden ottelun verran lainalla sarjatasoa alempana HockeyAllsvenskan-joukkue IK Oskarshamnissa. Suurimman osan kaudestaan Gunnarsson pelasi kuitenkin Frölundan J20-junioreissa, joiden kapteenina hän toimi. Gunnarsson oli joukkueen eniten maaleja tehnyt puolustaja sekä tehokkain puolustaja Jonathan Hanssonin kanssa tehoilla 7+7=14.
Maaliskuussa 2016 Gunnarsson teki Frölundan kanssa kaksivuotisen SHL-sopimuksen. Hän pelasi kaudella 2016–2017 joukkueessa kymmenen runkosarja-, kahdeksan playoff- ja kolme CHL-ottelua ilman tehopisteitä. Gunnarsson voitti CHL:n mestaruuden. Hän pelasi suurimman osan runkosarjastaan lainalla Oskarshamnin Allsvenskan-joukkueessa, jossa Gunnarsson teki 29 ottelussa tehot 1+1=2.


title: Kristoffer Gunnarsson

text: Vancouver Canucks varasi Gunnarssonin "yli-ikäisenä" (20 vuotta) viidennellä kierroksella 135. pelaajana . Ensimmäisellä kokonaisella SHL-kaudellaan 2017–2018 hän pelasi Frölundassa 46 runkosarja-, kuusi playoff- ja seitsemän Mestarien liigan ottelua ilman tehopisteitä. Syyskuussa 2017 Gunnarsson teki joukkueen kanssa kaksivuotisen jatkosopimuksen kevääseen 2020 saakka.


title: Kristoffer Gunnarsson

text: Gunnarsson pelasi alle 20-vuotiaiden MM-kilpailuissa vuonna 2017. Yhteensä hän on pelannut 20 nuorten maaottelua.


title: Katkerimmat 2011–2017

text: Katkerimmat 2011–2017 on Viikatteen kokoelma-albumi, joka sisältää yhtyeen tuotantoa vuosilta 2011–2017. Se julkaistiin 8. syyskuuta 2017 levymerkillä Ranka Recordings.


title: Katkerimmat 2011–2017

text: Albumi debytoi Suomen virallisen listan neljännellä sijalla.


title: Pueblan maanjäristys 2017

text: Vuoden 2017 Pueblan maanjäristys tapahtui 19. syyskuuta 2017 kello 13.14 paikallista aikaa keskisen Meksikon Pueblan osavaltiossa. Maanjäristyksen voimakkuus oli ja sen keskus sijaitsi syvyydessä maan alla. Maanjäristys aiheutti vahinkoja laajalla alueella ja ainakin uskotaan kuolleen järistyksessä. Taloja sortui pääkaupungissa Méxicossa noin päässä järistyskeskuksesta. Maanjäristys tapahtui alle kaksi viikkoa edellisen noin sadan ihmishengen Meksikon eteläosissa vieneen syyskuun 7. päivän maanjäristyksen jälkeen. Järistys sattui myös tuhansia uhreja vaatineen vuoden 1985 suuren maanjäristyksen vuosipäivänä, jolloin Meksikossa on perinteisesti pidetty maanjäristysharjoituksia.


title: Pueblan maanjäristys 2017

text: Meksikon Tyynenmeren rannikko sijaitsee kahden litosfäärilaatan rajalla. Alueella mereinen Kookossaaren laatta työntyy suuremman mantereisen Pohjois-Amerikan laatan alle, mikä aiheuttaa laattojen rajan ympäristöön toistuvia maanjäristyksiä. Litosfäärilaattojen välinen alityöntövyöhyke on osa suurempaa Tyynenmeren tulirengasta. Koska Pueblan maanjäristyksen keskus sijaitsi suhteellisen kaukana noin koilliseen laattojen rajalta, maanjäristyksen uskotaan aiheutuneen Pohjois-Amerikan laatan alle astenosfääriin vajoavan Kookossaaren laatan sisäisistä jännitteistä.


title: Pueblan maanjäristys 2017

text: Meksikon eteläosiin iski voimakas 8,1 momenttimagnitudin maanjäristys 7. syyskuuta alle kaksi viikkoa ennen Pueblan maanjäristystä. Syyskuun 19. päivä on Meksikon vuoden 1985 suuren maanjäristyksen vuosipäivä, jolloin Meksikossa perinteisesti pidetään maanjäristysharjoituksia. Monissa pääkaupungin Méxicon rakennuksissa pidettiin maanjäristyksen evakuointiharjoitus kello 11 vain noin kaksi tuntia ennen Pueblan järistystä.


title: Pueblan maanjäristys 2017

text: Maanjäristys tapahtui tiistaina 19. syyskuuta iltapäivällä kello 13.14.39 paikallista Meksikon keskistä aikaa. Sen järistyskeskus oli syvyydessä Pueblan osavaltion alueella kahdeksan kilometriä kaakkoon Atencingon kaupungista lähellä San Juan Rabosoa. Yhdysvaltain geologian tutkimuskeskus (USGS) mittasi maanjäristyksen voimakkuudeksi .


title: Pueblan maanjäristys 2017

text: Maanjäristys aiheutti huomattavia vahinkoja ja ainakin kuoleman. Suuria vahinkoja kärsittiin Morelosin osavaltiossa, jossa kuoli ainakin . Pueblan osavaltiossa tiedetään kuolleen ainakin yksitoista ihmistä. Estado de Méxicon osavaltiossa on kuollut ainakin kahdeksan. Maanjäristys aiheutti tuhoa myös pääkaupungissa Méxicossa, jossa on sortui ainakin .


title: Lehtisaari (Lohja)

text: Lehtisaari () on Lohjanjärven saari Lohjalla. Se kuuluu luonnonkauniiseen sisäsaaristoon. Pensaareen ja Lehtisaareen käännytään Lohjansaarentieltä vähän ennen Jalassaaren siltaa.


title: Agricultural and Food Science

text: Agricultural and Food Science on aikakauslehti, joka julkaisee maataloutta ja elintarvikkeita koskevia tutkimusraportteja, jotka liittyvät alkutuotantoon, ja joilla on pohjoinen dimensio. Lehteä julkaisee Suomen maataloustieteellinen seura ja se ilmestyy neljästi vuodessa. Vuodesta 2010 alkaen lehti on ilmestynyt verkossa open access -julkaisuna. Aikakauslehden tieteellisten artikkelien hyväksymisessä sovelletaan vertaisarviointia.


title: Agricultural and Food Science

text: Lehden edeltäjä, Maataloustieteellinen aikakauskirja aloitti ilmestymisensä vuonna 1929.


title: Agricultural and Food Science

text: Vuonna 2017 lehden päätoimittaja oli Pekka Uimari.


title: Willem Kajander

text: Willem Kajander (s. 7. heinäkuuta 1996) on suomalainen pikajuoksija. Kajander edustaa Porvoon Akillesta. Hänen valmentajaan toimii Lars Fagerholm. Kajander on voittanut 4 × 100 metrin viestijuoksun suomenmestaruuden vuosina 2016 ja 2017. Sisäratojen SM-kilpailuissa hän voitti 200 metrillä pronssia vuonna 2018 ja saavutti samana vuonna tuplamestaruuden (60 m ja 200 m) sisäratojen U22 SM-kisoissa. Kajander on myös voittanut pikaviestin EM-pronssia U23-vuotiaiden kisoissa Puolassa vuonna 2017.


title: Talasin taistelu

text: Talasin taistelu on vuonna 751 käyty taistelu Kiinan Tang-dynastian ja arabien Abbasidien kalifaatin välillä. Abbasidit voittivat taistelun, mutta sen sotilaallinen merkitys jäi pieneksi. Taistelulla on kuitenkin ollut merkittävä vaikutus etenkin islamilaisen maailmassa. Taistelun jälkeen molempien osapuolten laajenemispyrkimykset Keski-Aasiassa pysähtyivät erinäisistä syistä.


title: Talasin taistelu

text: Tang-dynastia oli hiljalleen laajentunut länteen Silkkitien myötäisesti 600-luvusta lähtien. Kiinalaisten vaikutusvalta uloittui Ferganan laaksoon saakka 700-luvulle tultaessa. Umaijadien kalifaatti laajeni samoihin aikoihin voimakkaasti itään saavuttaen myöskin Ferganan laakson. Kiinalaiset ja umajidit ottivat yhteen kahdesti vuosina 715 ja 717. Abbasidit kaappasivat vallan kalifaatissa vuonna 750 ja ryhtyivät vahvistamaan asemiaan valtakunnan jokaisessa kolkassa. Tämä johti rajakiistoihin myös Ferganan laaksossa. Lopulta paikallisten hallitsijoiden valtataistelu sai kiinalaiset ja arabit ajatumaan konfliktiin.


title: Talasin taistelu

text: Heinäkuussa 751 abbasidien ja kiinalaisten joukot kohtasivat Talasjoen liepeillä. Kiinan vanha vihollinen Tiibetin valtakunta osallistui taisteluun abbasidien puolella. Kiinalaisten joukkoja oli puolestaan vahvistamassa karlukkeja palkkasotureina. Arviot joukkojen suuruudesta vaihtelevat kymmenien tuhansien ja sadantuhannen välillä. Tarkkoja lukuja ei ole, mutta oletettavasti abbasidien joukot olivat suurilukuisemmat.


title: Talasin taistelu

text: Taistelu kesti aikalaislähteiden mukaan viisi päivää. Taistelun aikana karlukit loikkasivat abbasidien puolelle ja hyökkäsivät kiinalaisten selustaan. Lopulta kiinalaiset lyötiin selvästi ja vain hyvin pieni osa joukoista pääsi pakenemaan. Suuri osa kiinalaisten joukoista kaatui ja lisäksi tuhansia jäi sotavangeiksi. Abbasidien tappiot olivat myös merkkitävät, eivätkä he edenneet taistelun jälkeen vastustajan alueelle.


title: Talasin taistelu

text: Tutkijat eivät ole yksimielisiä siitä, vauhdittiko Talasin taistelu islamin tuloa Keski-Aasiaan. Monet lähialueiden turkkilaiset kansat kääntyivät islamiin taistelun jälkeisinä vuosina. Taistelun merkittävin seuraus ei ollut sotilaallinen. Kiinalaisissa sotavangeissa oli myös armeijan artesaaneja, jotka vietiin abbasidien kalifaatin pääkaupunkiin Bagdadiin. Siellä he opettivat taitojaan arabeille, joista merkittävin uusi oppi oli paperin valmistus. Siten paperi levisi Lähi-itään ja myöhemmin Eurooppaan.


title: Talasin taistelu

text: Tang-dynastia natisi samaan aikaan liitoksistaan. Syksyllä Mantšuriassa syttyi kapina, jota seurasi vakavampi An Lushanin kapina vuosina 755–763. Valtakunnan kaikki armeijat kutsuttiin kukistamaan kapinaa, jolloin ote Keski-Aasiasta kirposi. Tang-dynastia ei saavuttanut enää kapinan jälkeen entistä voimaansa. Keski-Aasia jäi arabialaisen kulttuurin vaikutuspiiriin ja seuraavan 250 vuoden aikana alue islamisoitui.


title: Hurrikaani Maria

text: Hurrikaani Maria oli vuoden 2017 seitsemäs hurrikaani ja 13. nimetty trooppinen myrsky Atlantin hurrikaanikaudella. Viisiportaisella Saffirin-Simpsonin hurrikaaniasteikolla se luokiteltiin korkeimmalle tasolle viisi. Hurrikaani aiheutti Karibianmeren saarilla huomattavaa vahinkoa ja noin kolmen tuhannen ihmisen kuoleman. Pahimmat tuhot kärsittiin Puerto Ricossa, mutta hurrikaani aiheutti huomattavaa vahinkoa myös Dominicassa, Ranskan Martiniquen ja Guadeloupen alueilla sekä Yhdysvaltain ja Britannian Neitsytsaarilla.


title: Hurrikaani Maria

text: Hurrikaani Maria liikkui Dominican saarivaltion yli 19. syyskuuta voimakkuudeltaan viidennen tason hurrikaanina aiheuttaen suurta vahinkoa ja ainakin seitsemän ihmisen kuoleman. Myrskyn tuulet repivät irti talojen kattoja ja vaurioittivat monia saaren rakennuksista. Myrsky aiheutti saarelle myös laajamittaista tulvimista ja kaatoi sähkö- ja viestintäverkkoja, jolloin saarelle ei saatu muualta maailmasta yhteyttä käytännössä ollenkaan tuntikausiin.


title: Hurrikaani Maria

text: Hurrikaani rantautui Yhdysvaltain Puerto Ricon itsehallintoalueelle 20. syyskuuta aiheuttaen huomattavia vahinkoja ja jättäen sähköt poikki koko saarelta. Kuolonuhreja kertyi noin 3 000 ihmisten kärsiessä pitkään ruoan puutteesta ja infrastruktuurin tuhoutumisesta. Presidentti Donald Trump vähätteli katastrofin vakavuutta.


title: Jalopiina

text: Jalopiina on Turmion Kätilöiden kappale ja single yhtyeen vuoden vuoden 2013 albumilta "Technodiktator". Se julkaistiin 4. huhtikuuta 2013 levymerkillä Osasto-A Records. Single julkaistiin yhtyeen verkkosivuilla ”maksa mitä haluat” -periaatteella, ja joillekin sen ladanneille jopa maksettiin. Singlen kylkiäisenä myytiin myös kansikuvalla varustettua paitaa.


title: Jalopiina

text: Kappale edustaa TK:n hitaampaa kappaleantia, jonka alussa kuullaan lyhyt pätkä western-henkistä musisointia. Kappaleen on miksannut ja masteroinut Janne Tolsa Note on -studiolla.


title: Alue ja ympäristö

text: Alue ja ympäristö on aikakauslehti, joka julkaisee alue- ja ympäristötutkimuksen artikkeleita sekä kirjoituksia yhteiskunta- ja kulttuuriteoreettisen tutkimuksen ja yhteiskuntatieteellisen ympäristötutkimuksen aloilta. Kahdesti vuodessa ilmestyvä lehti on ilmestynyt säännöllisesti vuodesta 1971 alkaen, ensimmäiset 20 vuotta Aluesuunnittelu-nimisenä ja vuodesta 1991 lähtien nykyisellä nimellään. Lehti ilmestyy verkossa open access -julkaisuna.


title: Alue ja ympäristö

text: Lehteä julkaisee Alue- ja ympäristötutkimuksen seura. Aikakauslehden tieteellisten artikkelien hyväksymisessä sovelletaan vertaisarviointia.


title: Alue ja ympäristö

text: Vuonna 2017 lehden päätoimittajia olivat Nina V. Nygren ja Jussi Semi.


title: José María Gómez

text: José María Gómez on espanjalainen karateka. Hän voitti Kyokushinin Euroopan-mestaruuden 1991. Hänestä tuli samalla Kyokushinissa ensimmäinen espanjalainen Euroopan-mestari.


title: I Will Wait for You

text: I Will Wait for You on englanninkielinen versio kappaleesta ”Je ne pourrai jamais vivre sans toi” ranskalaisesta musikaalielokuvasta "Cherbourgin sateenvarjot". Sävelmää käytetään toistuvana pääteemana läpi elokuvan laulettujen dialogien. Elokuvan musiikin on säveltänyt Michel Legrand, ja alkuperäiset sanoitukset teki elokuvan käsikirjoittaja-ohjaaja Jacques Demy. Elokuvassa naispääroolia näyttelee Catherine Deneuve, jonka lauluäänen kuitenkin dubbasi Danielle Licari. Kappaleen englanninkieliset sanat kirjoitti Norman Gimbel. Tämä versio oli ehdokkaana "Parhaan laulun Oscar-palkinto" -kategoriassa 38. Oscar-palkintogaalassa.


title: I Will Wait for You

text: Useat artistit ovat tehneet cover-versionsa kappaleesta, muun muassa Eddie Fisher, Frank Sinatra, Astrud Gilberto, Violetta Villas, Trini Lopez, Bobby Darin, Nana Mouskouri, Cher, Andy Williams, Jason Kouchak, Petula Clark, Tony Bennett, Vikki Carr, Liza Minnelli, Connie Francis, Beverley Craven, The Walker Brothers, Maria Morlino sekä Matt Monro. Jazzmuusikoita, jotka ovat nauhoittaneet oman versionsa kappaleesta ovat muun muassa Oscar Peterson, Gil Evans, Donald Byrd, Louis Armstrong, Kirsti Huke ja Richard ”Groove” Holmes.


title: I Will Wait for You

text: Connie Francisin laulama versio kappaleesta kuullaan "Futuraman" jaksossa ”Jurassic Bark”.


title: I Will Wait for You

text: Suomeksi laulu tunnetaan Jukka Kuoppamäen suomennoksena nimellä ”Rakkaani hylkää mua ei”. Ranskaksi laulua on levytetty myös nimellä ”(Mon amour,) Ne me quitte pas”; sitä ei pidä sekoittaa Jacques Brelin samannimiseen lauluun ”Ne me quitte pas”, joka taas on suomennettu nimillä ”Älä mene pois” (suom. Aale Tynni), ”Jos nyt menet pois” (suom. Sauvo Puhtila) ja ”Ala vetää vaan” (suom. Liisa Ryömä).


title: Alexandre Rodrigues

text: Alexandre Rodrigues (s. 1979) on ranskalainen karateka. Hän on voittanut kerran Kyokushinin Euroopan-mestaruuden ja kerran Ranskan mestaruuden.


title: Alexandre Rodrigues

text: Rodrigues voitti jo 18-vuotiaana Ranskan mestaruuden, jonka jälkeen hän sijoittui useaan kertaan toiseksi. Saavutettuaan kolmannen kerran hopeaa hän onnistui voittamaan Bayeux Openin yli 90-kiloisten sarjassa. Rodrigues saavutti ensimmäisen kerran kansainvälistä menestystä joulukuussa 2003 voitettuaan Euroopan mestaruuden avoimessa painoluokassa. Hän voitti Unkarissa käydyn loppuottelun Valentin Krastevia vastaan. Jo seuraavana vuonna Rodrigues saavutti EM-pronssia superraskaassasarjassa.


title: Alexandre Rodrigues

text: Maaliskuussa 2005 Rodrigues otteli Ichigekin tapahtumassa Ranskassa Letši Kurbanovia vastaan. Hän hävisi ottelun Ipponilla toisessa erässä.


title: Beach Samba

text: Beach Samba on brasilialaisen bossa nova -laulajan Astrud Gilberton albumi, jonka Verve Records -levy-yhtiö julkaisi vuonna 1967.


title: Beach Samba

text: "Beach Samba" sisältyi "1001 albumia jotka jokaisen on kuultava edes kerran eläessään" -kirjaan.


title: Yakuza eiga

text: Yakuza-elokuva () on japanilainen suosittu rikoselokuvalajityyppi, joka käsittelee "yakuza"-elämää ja järjestäytynyttä rikollisuutta.


title: Yakuza eiga

text: Tunnettuja näyttelijöitä ovat muun muassa Takeshi Kitano.


title: Yakuza eiga

text: Lajityypin elokuvia ovat ohjanneet muun muassa Kinji Fukasaku ja Takashi Miike.


title: Amazing Fantasy

text: Amazing Adult Fantasy, jonka viimeinen painos uudelleennimettiin muotoon Amazing Fantasy, on yhdysvaltalainen sarjakuva-antologia, jonka Marvel Comics julkaisi vuosien 1961 ja 1962 välillä. Viimeinen painos "Amazing Fantasy" No. 15 julkaistiin elokuussa 1962. Kuuluisan supersankarin Spider-Manin ensiesiintyminen oli tässä numerossa.


title: Carl McCoy

text: Carl McCoy (s. 18. tammikuuta 1963 Lambeth, Lontoon, Englanti) on Fields of the Nephilim -goottirockyhtyeen johtohahmo ja laulaja. McCoy on esiintynyt kyberpunk-elokuvassa "Hardware".


title: Pihakurjenpolvi

text: Pihakurjenpolvi eli matalakurjenpolvi ("Geranium pusillum") on kurjenpolvien ("Geranium") sukuun kuuluva yksivuotinen kasvilaji. Se muistuttaa paljolti pehmytkurjenpolvea ("Geranium molle"), mutta eroaa siitä muun muassa varsien erilaisen karvoituksen perusteella.


title: Pihakurjenpolvi

text: Pihakurjenpolvi on pienikokoinen, ja sen varret ovat lyhytkarvaisia sekä maanmyötäisiä tai kohenevia. Lehdet ovat melko syvään liuskoittuneet ja ovat muodoltaan sormijakoisia tai sormiosaisia. Pihakurjenpolvi kukkii läpi kesän toukokuusta syyskuulle, ja sen kukat ovat viisilukuisia, pieniä sekä vaaleanpunaisia. Kukissa on viisi tavallista hedettä sekä viisi sellaista hedettä, joiden päissä ei ole pontta. Terälehdet ovat lyhyitä, suunnilleen verholehtien pituisia, ja tyveltä ristissä. Pihakurjenpolven hedelmä on pitkulainen, yleensä noin 2 mm pitkä, lohkohedelmä.


title: Pihakurjenpolvi

text: Pihakurjenpolvi kasvaa erilaisilla kuivilla paikoilla, kuten kalliohyllyillä, mäenrinteillä, pelloilla sekä joutomailla. Suomessa pihakurjenpolvea kasvaa lähinnä vain Ahvenanmaalla, lounaissaaristossa sekä aivan lounaisimmalla rannikolla. Monia havaintoja pihakurjenpolvesta on kuitenkin muualtakin maasta Oulun eteläpuolelta sekä yksi yli 50 vuotta vanha havainto Inarista. Etelä-Ruotsissa pihakurjenpolvi on melko yleinen.


title: Volframiheksafluoridi

text: Volframiheksafluoridi eli volframi(VI)fluoridi (WF) on volframin ja fluorin muodostama epäorgaaninen yhdiste. Yhdistettä voidaan käyttää volframin lähteenä elektroniikkateollisuuden sovellutuksissa.


title: Volframiheksafluoridi

text: Volframiheksafluoridi on siirtymämetalliyhdisteille poikkeuksellisesti väritöntä kaasua huoneenlämpötilassa. Aine on yksi tiheimmistä tunnetuista kaasuista ja ilmaan verrattuna sen tiheys on noin 13-kertainen. Nestemäisenä volframiheksafluoridi on kellertävää ja kiinteänä valkoista. Aine on hyvin reaktiivista ja reagoi esimerkiksi veden kanssa hydrolysoituen volframihapoksi. Volframiheksafluoridi liukenee eräisiin orgaanisiin liuottimiin esimerkiksi dietyylieetteriin, dioksaaniin, sykloheksaaniin tai bentseeniin ja nämä liuokset ovat väriltään punaisia tai violetteja. Alkalimetallifluoridien kanssa volframiheksafluoridi reagoi muodostaen kompleksisia oktafluorovolframaatti(VI)suoloja esimerkiksi K[WF]. Volframiheksafluoridi ärsyttää voimakkaasti ihoa ja hengitysteitä ja voi aiheuttaa syövytysvammoja joutuessaan kosketuksiin ihon kanssa.


title: Volframiheksafluoridi

text: Tyypillisin tapa valmistaa volframiheksafluoridia on volframin ja fluorin tai vetyfluoridin välinen reaktio 350–400 °C:n lämpötilassa. Ainetta voidaan valmistaa myös volframiheksakloridista fluoraavien yhdisteiden esimerkiksi vetyfluoridin, arseenitrifluoridin tai antimonipentafluoridin välisellä reaktiolla. Käytettäessä hyvin puhdasta fluoria ja volframia saadaan hyvin puhdasta volframiheksafluoridia.


title: Volframiheksafluoridi

text: Volframiheksafluoridia käytetään suuria määriä elektroniikkateollisuudessa volframi- ja volframisilisidiohutkalvojen valmistamiseen. Ohutkalvot valmistetaan kemiallisella kaasufaasipinnoituksella piisubstraatille. Reaktiossa pelkistimenä käytetään vetyä, silaania, dikloorisilaania tai germaania. Kemiallisella kaasufaasipinnoituksella volframiheksafluoridia voidaan myös käyttää suojaavan volframikarbidikerroksen muodostamiseen teräksen pinnalle ja yhdessä reniumheksafluoridin kanssa volframin ja reniumin hybridiohutkalvojen valmistamiseen.


title: Friedrichshain

text: Friedrichshain on Berliinin kaupunginosa, joka kuuluu Friedrichshain-Kreuzbergin hallintoalueeseen. Friedrichshain rajautuu Mitten, Prenzlauer Bergin, Kreuzbergin ja Lichtenbergin kaupunginosiin. Kaupunginosan pinta-ala on 9,78 km² ja sen asukasluku on 127 189 (2016).


title: Friedrichshain

text: Friedrichshain oli vuodesta 1920 vuoteen 2001 oma hallintoalueensa. Se sijaitsee entisen Itä-Berliinin alueella ja on saanut nimensä suurehkon Volkspark Friedrichshainin puiston mukaan. Berliinin muurin murtumisen jälkeen Friedrichshain nousi taiteilijoiden ja anarkistien suosioon, mutta varsinkin 2000-luvun lopulla kaupunginosa on keskiluokkaistunut nopeasti. Friedrichshain tunnetaan kuitenkin edelleen erityisesti vapaamielisyydestä ja katutaiteesta sekä vilkkaasta yöelämästä.


title: Friedrichshain

text: Friedrichshainia palvelevat muun muassa metrolinjat U1 ja U5 sekä S-Bahn-asemat Frankfurter Allee, Ostkreuz, Warschauer Strasse ja Ostbahnhof. Lisäksi raitiovaunulinja M10 kulkee Prenzlauer Bergin ja Mitten kaupunginosiin.


title: Kattilanvuori

text: Kattilanvuori (joskus myös "Kattilavuori") on Naantalin ja Maskun kuntien rajalla sijaitseva kymmenien hehtaarien laajuinen kallioalue. Merenrantaan rajoittuvalla kallionosalla on hiidenkirnu ja Metsähallituksen 2,7 hehtaarin luonnonsuojelualue, jotka sijaitsevat Naantalissa. Kallioalue on pääosin metsämaata ja avokalliota, painanteissa on pieniä metsäisiä soita ja soistumia. Kaakkoisosassa on noin hehtaarin laajuinen avosuo. Kattilanvuoren länsiosa rajoittuu mereen, jossa on satojen metrien pituinen jyrkännejakso ja sen alapuolella mökkejä. Kallioalueen korkeimmat kohdat ovat yli 45 metriä merenpinnan yläpuolella. Kattilanvuorella oli ennen kuntaliitoksia Askaisten ja Merimaskun välinen kuntaraja.


title: Kattilanvuori

text: Kattilanvuori oli jo 1970-luvulla suojelutavoiteryhmässä, jossa se oli luonnonsuojelulain nojalla rauhoitettavaksi tarkoitettu luonnonsuojelualue ja sen katsottiin tarvitsevan täydellisen rahoituksen. Tuolloin Metsähallitus oli rauhoittanut Kattilanvuoren 2,7 hehtaarin aarnialueena ja se inventoitiin kansallisesti merkittäväksi. Aarnialuetta pidettiin myös Lounais-Suomen alueella rauhoituspäätöksen piirissä olevista vesiin liittyvistä suojelukohteista tärkeimpinä vesistöjen ja vesimaiseman kannalta. Paikalle perustettiin Metsähallituksen 2,7 hehtaarin Kattilanvuoren luonnonsuojelualue huhtikuussa 2014.


title: Kattilanvuori

text: Vesi- ja ympäristöhallituksen vuoden 1995 julkaisussa "Luonnon- ja maisemansuojelun kannalta arvokkaat kallioalueet Turun ja Porin läänissä" Kattilanvuori inventoitiin paikallisesti arvokkaaksi ja vähemmän merkittäväksi kallioalueeksi. Valtakunnallisesti merkittävien kallioalueiden suojelurajauksista Kattilanvuori jäi pois, mutta se kuuluu silti arvoluokkaan 5, eli siinä on sen verran merkittäviä maisema- ja luonnonarvoja, ettei sille tulisi myöntää maa-aineslain mukaisia ottolupia.


title: Kattilanvuori

text: Kallioalueen eteläosasta löytyi vuonna 1988 puron kaivuutöiden ohessa kivikaudelle ajoitettu liuskenuolenkärki. Paikalla saattaa olla asuinpaikka-alue, mutta siitä ei ole tehty tarkempia tutkimuksia. Kattilanvuoren keskiosissa on luonnonmuodostama maarakennelma, jota ei ole ajoitettu.


title: Etsivä löytää

text: Etsivä löytää () on Stephen Kingin vuonna 2015 ilmestynyt rikosromaani, joka on "Bill Hodges" -trilogian toinen osa. Kirja on julkaistu suomenkielisenä Ilkka Rekiaron kääntämänä ja Tammen kustantamana vuonna 2017.


title: Baalshamin

text: Baalshamin, Baal-Sammin tai Baal-Šamem (foinikiaksi "Taivaan herra") on taivaan jumala, jota palvottiin laajalla alueella muinaisessa Lähi-idässä ja Välimeren ympärillä. Jumala tunnettiin muun muassa Palmyrassa, Mesopotamiassa, Kyproksella ja Karthagossa. Baalshamin kuvataan seleukidien kolikoissa puolikuu kulmillaan ja toisessa kädessään aurinko, josta lähtee seitsemän sädettä. Roomalaiset kutsuivat häntä nimellä "Caelus".


title: Baal-Hammon

text: Baal-Hammon tai Baal-Hamon (, "baʿal ḥamūn"; ) oli Karthagon pääjumala. Varhaisin jumalan maininta on löydetty kaiverruksesta fonikialaisessa Zindsirlin kaupungissa. Nimen on tulkittu merkitsevän "suitsutusastioiden alttarin herra". Baal-Hammonia palvottiin myös Maltalla, Sisiliassa ja Sardiniassa.


title: Baal-Hammon

text: Pohjois-Afrikassa Baal-Hammon oli pääasiassa hedelmällisyyden jumala, ja roomalaisaikana hän sai nimen "Frugifer" (hedelmien kantaja). Baal-Hammonin kulttiin kuuluivat sekä Sisiliassa että Pohjois-Afrikassa lasten uhraukset. Ammonin tavoin Baal-Hammonia pidettiin myös oraakkeli-jumalana. Kreikkalaiset samaistivat hänet Kronokseen, roomalaiset Saturnukseen.


title: Trump International Hotel Las Vegas

text: Trump International Hotel Las Vegas on 64-kerroksinen tornitalo Las Vegasissa, Nevadassa, Yhdysvalloissa. Rakennuksessa on asuntoja ja hotellihuoneita. Se on nimetty Donald Trumpin mukaan.


title: Fallot’n tetralogia

text: Etiologialtaan tila on monitekijäinen, ja se on liitetty hoitamattomaan äidin diabetekseen, fenyyliketonuriaan sekä retioniinihapon saantiin. Tila on liitetty kromosomaalisiin häiriöihin, kuten trisomia 13:een, trisomia 18:aan ja trisomia 21:een. Potilaista puolet diagnosoidaan jo ennen syntymää. Tilaa sairastavaa vastasyntynyttä leimaa sairauden vakavuudesta riippuva syanoosi.


title: Otto I (Baijerin herttua)

text: Otto I (n. 1120 Kelheim – 11. heinäkuuta 1183 Pfullendorf) oli Baijerin pfalzkreivi vuosina 1156–1180 (nimellä Otto VI) ja ensimmäinen Wittelsbach-sukuinen Baijerin herttua vuosina 1180–1183. Hän peri pfalzkreivin arvon isältään Otto V:ltä vuonna 1156. Otto VI oli yksi keisari Fredrik Barbarossan luotetuimmista sotapäälliköistä, varsinkin tämän sotaretkillä Italiassa 1150-luvulla, joten keisari antoi hänelle vuonna 1180 Henrik Leijonalta riistämänsä Baijerin herttuakunnan. Pfalzkreivin arvo periytyi tämän jälkeen Otto I:n veljen jälkeläisille. Oton omat jälkeläiset hallitsivat Baijeria yhtäjaksoisesti 1900-luvun alkuun saakka.


title: Muukalaistädyke

text: Muukalaistädyke ("Veronica peregrina") on ratamokasvien (Plantaginaceae) heimoon kuuluva kasvilaji. Se on yksivuotinen ja pienikokoinen sekä yleisväritykseltään vaaleanvihreä tädykelaji. Muukalaistädykkeen varsi on pysty ja kasvaa vain noin 10 cm korkeaksi. Varsi on lähes kalju tai jonkin verran nystykarvallinen. Alimmat lehdet ovat lehtiruodillisia, puikeita sekä tylppäsahalaitaisia ja ylemmät lehdet ruodittomia sekä kapeansuikeita. Muukalaistädykkeen kukat ovat pieniä sekä valkoisia ja ne sijaitsevat varren kärjessä latvaterttuna. Kukkien teriö on verhiötä lyhyempi sekä tavallisesti valkoinen, joskus hieman vaaleanpunainen..Muukalaistädyke kukkii huhtikuusta kesäkuuhun.


title: Muukalaistädyke

text: Muukalaistädyke on alunperin amerikkalainen kasvilaji ja sitä esiintyy Pohjoismaissa harvinaisena siellä täällä. Suomesta muukalaistädyke on löydetty noin 20 kertaa eri puolilta maata, lähinnä pääkaupunkiseudun tuntumasta sekä rannikkoseuduilta, vaikka yksi havainto on myös Inarista. Ruotsista muukalaistädyke on löydetty ensimmäisen kerran vuonna 1971.


title: Hämeenlinnan oikeustalo

text: Hämeenlinnan oikeustalo sijaitsee Hämeenlinnan Saaristenmäellä osoitteessa Arvi Kariston katu 5. Oikeustalossa toimivat Kanta-Hämeen käräjäoikeus, Hämeenlinnan hallinto-oikeus sekä Kanta-Hämeen ulosottoviraston päätoimipaikka. Lisäksi rakennuksessa on toimitiloja oikeusministeriön talousyksikölle. Tiloissa työskentelee noin 135 työntekijää. Oikeustalo on 1920-luvulta peräisin oleva entinen Karisto Oy:n painotalo, jonka omistaa kiinteistösijoitusyhtiö Renor Oy. Omistaja vuokraa tiloja Senaatti-kiinteistöille, joka vuokraa niitä edelleen oikeusministeriölle. Rakennuksen vuokrattavien tilojen kokonaispinta-ala on noin 4 700 m².


title: Emilie Sannom

text: Emilie Kirstine Valborg Sannom (kutsumanimeltään "Mille", 29. syyskuuta 1886 Kööpenhamina – 30. elokuuta 1931 Grenå) oli tanskalainen näyttelijä ja ilma-akrobaatti.


title: Emilie Sannom

text: Emilie Sannom syntyi nørrebrolaisen merimiehen perheeseen. Kun Emilie oli 11-vuotias, perhe muutti Floridaan, mutta palasi takaisin seitsemän vuotta myöhemmin. Sannom työskenteli teatterinäyttelijänä ja aloitti elokuvauransa vuonna 1909. Seuraavana vuonna hän esiintyi Asta Nielsenin kilpakumppanina Urban Gadin ohjaamassa "Kuilussa".


title: Emilie Sannom

text: Näyteltyään ensin Nordisk Filmin melodraamoissa Sannom siirtyi vuonna 1912 Skandinavisk-Russisk Handelshus ja Filmfabriken Danmark -tuotantoyhtiölle. Hän tuli kuuluisaksi seikkailuelokuvien rohkeana sankarittarena, joka teki huimapäiset temppunsa ilman sijaisnäyttelijöitä. Sannom näytteli noin 85 mykkäelokuvassa, joista tunnetuimpia ovat vuonna 1915 alkanut "Nattens Datter" ja vuonna 1918 alkanut "Panopta" -sarja.


title: Emilie Sannom

text: Sannom aloitti lentäjänuransa vuonna 1918, vaikka hän ei koskaan saanut lentolupakirjaa. Työskenneltyään kesällä 1919 helsinkiläisessä kabareessa hän siirtyi Saksaan ja Italiaan. Alfred Lindin ohjaama viimeinen elokuva "Ilman valtijatar" ("La fanciulla dell’aria", 1922) sisälsi joukon erityisen rohkeita ilmailutemppuja. Sittemmin ilma-akrobaattina työskennellyt Sannom sai surmansa lentonäytöksessä tapahtuneessa laskuvarjo-onnettomuudessa.


title: Emilie Sannom

text: Sannom ei koskaan mennyt naimisiin, mutta hänellä oli tytär näyttelijä Axel Schultzin kanssa. Hänen kolme sisartaan olivat myös näyttelijöitä.


title: Aled Jones

text: Aled Jones MBE (s. 29. joulukuuta 1970) on walesilainen laulaja ja televisio- ja radiojuontaja. Aled Jones oli nuorena kuoropoika ja tuli tunnetuksi poikasopraanona. Jones vetäytyi laulamisesta 16-vuotiaana äänenmurroksen alkaessa. Jones levytti "Walking in the Air" -kappaleen ja single kipusi musiikkilistalla viidenneksi vuonna 1985. Vuonna 2016 Jonesin uusi "One Voice" -musiikkialbumi kipusi musiikkilistalle. Albumilla on duettoja vanhojen tallenteiden kanssa. Klassisen musiikin listalla albumi kipusi ykkössijalle. Jones on tiettävästi ainoa henkilö joka on julkaissut duettolevyn teini-ikäisen itsensä kanssa.


title: Costume

text: Costume oli Allerin julkaisema aikakauslehti. Painettu lehti lopetettiin vuonna 2014, ja verkkoversio yhdistyi Idealistaan.


title: S113-luokka

text: S113-luokka oli Saksan keisarikunnan laivaston ensimmäisen maailmansodan lopulla valmistettu suurten torpedoveneiden tai hävittäjien muodostama alusluokka, johon piti kuulua kaksitoista alusta jaettuna neljään alaluokkaan.


title: S113-luokka

text: Suunnittelu perustui vuonna 1916 hyväksyttyihin piirustuksiin. Alusten runko koostui pituus- ja leveyssuuntaisista teräskaarista ja niissä oli kolmetoista vesitiivistä osastoa ja kaksoispohja. Alusten pituus vaihteli valmistajan mukaan 106 metristä lähes 109 metriin ja niiden leveys 10,2-10,4 metriin.


title: S113-luokka

text: Propulsiojärjestelmä koostui kahdesta turbiinisetistä, ja niiden pyörittämistä kahdesta kolmilapaisesta potkurista, joiden halkaisija oli 3,2 metriä. Aluksilla oli neljä öljypolttoista höyrykattilaa. Öljyä alusten säiliöissä oli 660 tonnista aina 720 tonniin, mikä mahdollisti 2 500 merimailin toimintamatkan 20 solmun nopeudella. Lisäksi aluksilla oli kaksi 68 kilowatin 110 voltin turbogeneraattoria. Ohjausta varten aluksilla oli vain yksi peräsin.


title: S113-luokka

text: Aseistuksena oli neljä 15 cm 45 pituuskaliiperin utof -tykkiä, joihin oli 360 kranaattia. Lisäksi aluksilla oli neljä 60 senttimetrin torpedoputkea, joihin kahdeksan torpedoa. Sähkötoimiset putket oli asennettu keskilaivaan kahteen V-kirjaimen muotoiseen ryhmään. Aseistuksen täydensi neljäkymmentä merimiinaa.


title: Sairaalaklovni

text: Sairaalaklovni on sairaalassa tai muussa hoitolaitoksessa työskentelevä klovnihahmoksi pukeutunut henkilö, jonka tehtävänä on viihdyttää erityisesti lapsipotilaita kiertämällä heidän luonaan. Sairaalaklovnin hahmo on useimmiten tunaroiva lääkäri tai hoitaja, joka on tekevinään lapselle tutkimus- tai hoitotoimia. Sairaalaklovnit myös laulavat ja soittavat lapsille ja laulattavat heitä. Klovnien vierailua on usein seuraamassa myös potilaan muuta perhettä. Joskus klovni voi olla mukana lapselle tehtävän toimenpiteen aikana, mutta hygieniasyistä klovnit eivät kosketa lapsipotilaita. Sairaalaklovnit pyrkivät mukauttamaan esityksensä kunkin potilaan kulloiseenkin tilaan ja tarpeeseen.


title: Sairaalaklovni

text: Sairaalaklovnitoiminnan perustajana pidetään newyorkilaista sirkustaiteilija Michael Christenseniä. Vuonna 1986 toiminta organisoitui ensimmäiseksi alan yhdistykseksi nimeltä Clown Care Unit (CCU), joka toimii nykyisin New Yorkin Big Apple Circusin alaisuudessa.


title: Sairaalaklovni

text: Sairaalaklovnitoiminnan toi Suomeen vuonna 2002 Lilli Sukula-Lindblom opiskeltuaan alaa New Yorkissa. Hän perusti Sairaalaklovnit ry:n, joka on saanut rahoitusta Raha-automaattiyhdistykseltä, nykyisin Veikkaukselta.


title: Toni Berkowits

text: Toni Kristian Berkowits (s. 12. maaliskuuta 1975 Pori) on suomalainen yritysjohtaja.


title: Toni Berkowits

text:
Hän toimii Markkinointi-instituutin ja Rastorin muodostaman konsernin toimitusjohtajana. Tehtävään hän siirtyi Markkinointi-instituutin toimitusjohtajan paikalta. Berkowits on toiminut kansainvälisessä logistiikassa johtajana ja muun muassa Jari Sarasvuon perustamassa Trainers’ Housessa partnerina sekä valmennuskonsulttina. Hän on vuosina 2014–2016 kirjoittanut "Kauppalehdessä", "Talouselämässä" ja "Markkinointi & Mainonta"-lehdessä liike-elämään liittyviä blogikirjoituksia, joiden aiheet ovat käsitelleet johtamista, asiakaspalvelua, innovaatioita, digitalisaatiota ja liike-elämän murrosta.
Berkowits on koulutukseltaan tuotantotalouden diplomi-insinööri ja MBA, minkä lisäksi hän on opiskellut Harvard Business Schoolissa. Hän on toiminut myös MARK Suomen Markkinointiliiton hallituksen varapuheenjohtajana.


title: Villivuori

text: Villivuori on Naantalissa, Merimaskussa Otavan saarella sijaitseva yli 100 hehtaarin laajuinen kallioylänköalue, jonka korkein kohta on noin 60 metriä merenpinnan yläpuolella. Pieni osa kallioalueesta on Rymättylän puolella. Kallion lakiosassa on vuonna 1994 perustettu noin 10 hehtaarin luonnonsuojelualue, kaksi pronssikautista hautaröykkiötä ja kiveen uurrettu jatulintarha. Villivuori kuuluu Merimaskun nähtävyyksiin. Näköalat kallionlaelta ovat rajoitetut, sillä puusto peittää näkyvyyttä.


title: Villivuori

text: Vesi- ja ympäristöhallituksen vuoden 1995 julkaisussa "Luonnon- ja maisemansuojelun kannalta arvokkaat kallioalueet Turun ja Porin läänissä" Villivuori inventoitiin paikallisesti arvokkaaksi ja vähemmän merkittäväksi kallioalueeksi. Valtakunnallisesti merkittävien kallioalueiden suojelurajauksista Villivuori jäi pois, mutta se kuuluu silti arvoluokkaan 5, eli siinä on sen verran merkittäviä maisema- ja luonnonarvoja, ettei sille tulisi myöntää maa-aineslain mukaisia ottolupia. Villivuoren keskiosissa sen lakialueilla sijaitsee kaksi vierekkäistä yksityistä luonnonsuojelualuetta, jotka kummatkin ovat 5 hehtaaria. Ne ovat tunnukseltaan YSA023401 ja YSA023359. Luonnonsuojelualueesta on laadittu luontoselvitys ja hoitosuunnitelma vuonna 2005.


title: Villivuori

text: Villivuoren kallioalue yhdessä ympäröivien metsien kanssa on noin 300 hehtaarin laajuinen tyypillinen rannikkometsäalue. Villivuoren lakiosat ovat karua kalliomännikköä ja avokalliota, mutta notkelmissa on pieniä metsäisiä soita ja soistumia. Kallioalueen luoteissivulla on lähes kilometrin pituinen suora ja jyrkkä seinämä, jonka keskikohdilla on kallion korkein kohta. Korkeimmasta kohdasta kallio laskee erittäin loivasti lännen ja etelän suuntaan. Luonnonsuojelualueen läheisyydessä sijaitsee metsälain tarkoittama vähäpuustoinen suo.


title: Villivuori

text: Pesimälinnusto edustaa tyypillistä karun rannikkoalueen lajistoa. Paikalla on pesinyt muun muassa kangaskiuru parhaimmillaan neljän parin voimin, isokäpylintuja, kulorastaita, töyhtötiaisia ja uuttukyyhkyjä useita pareja, sekä yksittäispareja teeri, pyy, palokärki, harmaapäätikka, käki, kehrääjä ja tiltaltti. Paikalla on pesinyt aikaisemmin myös metso ja huuhkaja.


title: Villivuori

text: Villivuoren huipulla on kaksi pronssikautista hautaröykkiötä. Hautaröykkiöt ovat 2,5 metrin päässä toisistaan. Isompi on halkaisijaltaan 12–13 metriä ja korkeudeltaan 1,3 metriä. Sen on rakennettu kivistä, joiden halkaisija on 30–50 senttimetriä. Pienempi hautaröykkiö on halkaisijaltaan 7–8 metriä ja korkeudeltaan 70 senttimetriä. Kummastakin hautaröykkiöstä on otettu kiviä ja niitä on nähtävillä ympäristössä. Kummassakaan hautaröykkiössä ei ole nähtävillä paasiarkkurakennelmaa. Paikka inventointiin vuonna 1971. Villivuorella on Suomen ainoa kiveen uurrettu jatulintarha. Jatulintarhan ajoitus on kuitenkin auki. Villivuorella on myös Litorina-kauden aikainen rantamuodostuma.


title: Marschbahn

text: Marschbahn on rautatieyhteys Jyllannin niemimaan länsirannikolla kulkien suuren osan pitkin rannikon marskimaita (). Rautatie sijaitsee pääosin nykyisen Saksan, osin myös Tanskan alueella. Rata alkaa Hampurin pohjoispuolelta Elmshornista. Rata haarautuu Niebüllissä länteen Syltin saarelle Westerlandiin ja pohjoiseen Tønderiin. Radan pituus on 237 kilometriä. Rautatie on sähköistetty osuudelta Elmshorn–Itzehoe.


title: Marschbahn

text: Marschbahnin ensimmäinen osuus Elmshorn–Glückstadt otettiin käyttöön vuonna 1845. Yhdessä vuotta aiemmin käyttöönotetun Altona–Elmshorn-radan myötä Schleswigin eteläisimmän osan tavaraliikenne voitiin turvata Elben jäätyessä ja sulkiessa Altonan sataman talvella. Tanskan vallan aikana rataa jatkettiin vielä Glückstadista Itzehoeen vuonna 1857. Preussin aikana rataa jatkettiin ensin Heideen (vuonna 1878) ja 1880-luvun loppuun mennessä Husumin ja Niebüllin kautta Tanskan rajalle Hviddingiin, Tønderiin.


title: Marschbahn

text: Kielin kanavan rakentamisen seurauksena rata jouduttiin siirtämään rannikolta. Hochdonnin sillan takia rataan tehtiin 25-kilometrinen uusi osuus vuonna 1920. Schleswigin pohjoisosan siirryttyä Saksalta Tanskalle vuonna 1920 Saksa menetti suoran yhteytensä mantereelta Syltin saarelle. Hinderburgin pengersillan myötä Marschbahnia jatkettiin Niebüllistä Westerlandiin vuonna 1927.


title: Marschbahn

text: Marschbahnilla on Deutsche Bahnin henkilöliikennettä seuraavasti:


title: Marschbahn

text: Autojunaliikennettä välillä Niebüll–Westerland hoitaa kaksi yhtiötä: DB Fernverkehr AG ja RDC Autozug Sylt GmbH.


title: Diakonian tutkimus

text: Diakonian tutkimus on aikakauslehti, jonka tarkoituksena on tukea ja edistää diakonian laaja-alaista ja monitieteistä tutkimusta sen eri muodoissa sekä tehdä diakoniaa tunnetuksi. Diakonian tutkimus julkaisee alaan liittyviä artikkeleita, kirja-arvosteluja ja muita kirjoituksia.


title: Diakonian tutkimus

text: Lehteä julkaisee Diakonian tutkimuksen seura ja se ilmestyy kahdesti vuodessa painettuna ja verkossa open access -julkaisuna. Aikakauslehden tieteellisten artikkelien hyväksymisessä sovelletaan vertaisarviointia.


title: Diakonian tutkimus

text: Vuonna 2017 lehden päätoimittaja oli professori Heikki Hiilamo.


title: Kōdansha

text: Kōdansha, Ltd. () on yksi Japanin suurimmista kirja- ja lehtikustantamoista. Yhtiön perustaja Seiji Noma aloitti vuonna 1909 "Dai Nippon Yuben Kai" -yhtiössä ja perusti "Kodansha"-yhtiön vuonna 1911. Vuonna 1925 Dai Nippon Yuben Kai ja Kodansha yhdistyivät nimellä "Dai Nippon Yuben Kai Kodansha".


title: Kōdansha

text: Seiji Noma on perustanut ja hänen muistokseen on perustettu useita palkintoja kirjallisuuteen liittyen. Samoin Shoichi Noma on perustanut palkintoja toimiessaan yhtiön johtajana.


title: Kōdansha

text: Yhtiö on ollut perustamisestaan lähtien Noman suvun johtama:


title: Kōdansha

text: Yhtiö tuottaa sekä mangalehtiä, kuten "Shūkan Shōnen Magazineä", että kirjallisuuslehtiä.


title: Kōdansha

text: Luettelo julkaistuista mangalehdistä vuonna 2012.


title: Kōdansha

text: Yhtiöllä on useita tytäryhtiöitä kuten:


title: Gerontologia (lehti)

text: Gerontologia on aikakauslehti, joka julkaisee tieteellisiä artikkeleita ja katsauksia sekä muita kirjoituksia gerontologian alueelta. Lehti tarkastelee ihmisen elämänkulkua, vanhenemista ja vanhuutta eri tieteiden näkökulmista. Uuden tutkimustiedon lisäksi lehti esittelee kehitystyötä ja alan uutta kirjallisuutta sekä tarjoaa tilaa keskustelulle ja kritiikille.


title: Gerontologia (lehti)

text: Lehteä julkaisee Kasvun ja vanhenemisen tutkijat ry ja se ilmestyy neljästi vuodessa painettuja ja verkossa. Aikakauslehden tieteellisten artikkelien hyväksymisessä sovelletaan vertaisarviointia.


title: Gerontologia (lehti)

text: Vuonna 2017 lehden päätoimittaja oli Marjaana Seppänen.


Toimihenkilö- ja Virkamiesjärjestöjen Keskusliitto TVK (1944–1992) oli suomalainen ammatillinen keskusjärjestö, joka edusti julkisen ja yksityisen sektorin toimihenkilöitä ja virkamiehiä. Vuoteen 1956 asti järjestö oli nimeltään Henkisen Työn Keskusliitto (HTK). TVK teki konkurssin syyskuussa 1992. Konkurssin jälkeen suurin osa TVK:n liitoista siirtyi STTK:hon.


title: Toimihenkilö- ja Virkamiesjärjestöjen Keskusliitto

text: HTK perustettiin vuodesta 1922 toimineen Henkisen Työn Yhtymän seuraajaksi toukokuussa 1944. Perustamista edelsi syyskuusta 1942 alkaen toiminut "Toimihenkilöjärjestöjen Keskusvaltuuskunta", johon kuuluivat Henkisen Työn Yhtymä, Suomen Kansakoulunopettajain Liitto, Yksityisvirkailijain Keskusjärjestö ja Finlands Svenska Folkskollärarföre.


text: Perustettaessa järjestöön kuului 15 liittoa ja 15 000 jäsentä. Vuonna 1991 TVK:n liittoihin kuului lähes 400 000 jäsentä.


text: Järjestö julkaisi lehteä "TVK-TOC" (aiemmin "Henkisen Työn Tekijä").


text:
TVK koulutustoimintaa järjestivät Toimihenkilö- ja Virkamiesjärjestöjen Opintoliitto (TVO, aloitti 1959, aiemmin Toimihenkilö- ja Virkamiesjärjestöjen Opintokeskus), TVK-Opisto ja Virkailijain kansalaisopisto (aloitti 1961, vuoteen 1962 Toimihenkilö- ja virkamiesjärjestöjen kansalaisopisto). Henkisen Työn Valistuskeskus perustettiin 1945.
Jäsenliittojen ohella TVK:hon kuului kaksi yhteistoimintajäsentä: Merkonomiliitto (1974–1992) ja Suomen Myyntimiesten Keskusjärjestö (1976–?).


title: Informaatiotutkimus (lehti)

text: Informaatiotutkimus on aikakauslehti, joka julkaisee informaatiotutkimuksen ja siihen läheisesti liittyvien tieteenalojen kirjoituksia kuten artikkeleita, katsauksia, kirjallisuusesittelyitä ja -arviointeja sekä tiivistelmiä opinnäytteistä.


title: Informaatiotutkimus (lehti)

text: Lehteä julkaisee Informaatiotutkimuksen yhdistys ry ja se ilmestyy neljästi vuodessa. Lehti ilmestyy verkossa open access -julkaisuna sekä painettuna vuosikirjana. Aikakauslehden tieteellisten artikkelien hyväksymisessä sovelletaan vertaisarviointia.


title: Informaatiotutkimus (lehti)

text: Lehden edeltäjä, Kirjastotiede ja informatiikka aloitti ilmestymisensä vuonna 1981.


title: Informaatiotutkimus (lehti)

text: Vuosina 2000–2004 lehden päätoimittaja oli Jarmo Saarti.


title: Informaatiotutkimus (lehti)

text: Vuonna 2017 lehden päätoimittaja oli Susanna Nykyri.


title: Inside No. 9

text: Inside No. 9 on vuonna 2014 alkanut brittiläinen mustaa huumoria hyödyntävä komediasarja, jonka ovat luoneet Steve Pemberton ja Reece Shearsmith. Antologiatyylinsä mukaisesti "Inside No. 9:n" jokaisessa jaksossa omat erilliset tarinansa ja roolihenkilönsä. Yhdistäviä tekijöitä ovat kaikissa jaksoissa esiintyvät Pemberton ja Shearsmith sekä jollakin tapaa tapahtumapaikkoihin liittyvä numero yhdeksän.


title: Inside No. 9

text: Iso-Britanniassa sarjaa esittää BBC Two. Sarjaa on tehty yhteensä kolme tuotantokautta. Suomessa sarja alkoi Yle TV2 -kanavalla 20. syyskuuta 2017.


title: Lehtoarhot

text: Lehtoarhot ("Moehringia") on kasvisuku kohokkikasvien heimossa. Siihen kuuluu noin 30 lajia. Lajeista Euroopassa esiintyvät lähes kaikki. Suomessa kasvavat luonnonvaraisena alkuperäiskasveina lehtoarho ("Moehringia trinervia") ja laaksoarho ("Moehringia lateriflora").


title: Yonten Gyatso

text: Yonten Gyatso tai Yon-tan-rgya-mtsho (1589–1617) oli jinong ja neljäs Dalai Lama, syntynyt Mongoliassa Tiibetin kalenterin maa- ja oksan vuoden 12. kuukauden kuudentena päivänä. (Muut lähteet sanovat kuitenkin, että hän on syntynyt Maan Ox -vuoden ensimmäisen kuukauden aikana.) Chokur-heimon Khanin poika Tsultrim Choeje ja T'n'm-Mongolien Altan Khanin pojanpoika ja hänen toinen vaimonsa PhaKhen Nula Yonten Gyatso oli mongoli, joten hänet oli ainoa ei-tiibetiläinen tunnustettu Dalai Laman lisäksi kuudennen Dalai Laman, joka oli Monpa, mutta Monpas voidaan nähdä joko Tiibetin alaryhmänä tai läheisesti toisiinsa läheisinä.


title: Yonten Gyatso

text: Nechung, Tiibetin valtion orakli ja toinen orakli, Lamo Tsangpa, olivat molemmat ennustaneet, että seuraava reinkarnaatio syntyisi Mongoliassa. Tänä aikana kolmas Dalai Laman pääsihteeri Tsultrim Gyatso lähetti kirjeen Tiibetin viranomaisille siitä, että uudelleensyntyminen oli syntynyt ja yksityiskohtia joistakin hänen syntymästään liittyvistä ihmeistä.


title: Yonten Gyatso

text:
"Hänet tunnusti Drêpungin luostarin valtuuskunta ja Ü, joka oli mennyt Kweisuiin (Köke Qoto, Sisä-Mongoliassa) tapaan hänet 1601."
Yonten Gyatso lähti Tiibetille vuonna 1599, kun hän oli jo kymmenen vuotta vanha, isänsä, tiibetiläisten munkkien ja virkamiesten kanssa sekä tuhannen mongolilaisen ratsuväen. He saapuivat 1603, kun he pysähtyivät kaikilla reitin tärkeimmillä luostareilla.


title: Yonten Gyatso

text: Kun hän astui Lhasaan, hänet istutettiin neljänä Dalai-lamaan ja aloitti Tsonkapan suvun päällikkö Sangen Rinchen ja Gadenin luostarin entinen abati.


title: Yonten Gyatso

text: Hän aloitti opinnot Drepungin luostarissa, jossa hän oli neljännen Panchen Laman Lobsang Chökyi Gyaltsenin opiskelija ja vuonna 1614 hänet palkittiin munkin täydellisestä ordinaatiosta.


title: Yonten Gyatso

text: Yonten Gyatso tuli Drepungin abati ja myöhemmin Sera-luostarit.


title: Yonten Gyatso

text: Monet tiibetiläiset eivät tunnustaneet häntä, ja hänellä oli useita yrityksiä palauttaa valtaa, jota Kagyupa-järjestys tukee. Vuonna 1605 yksi Kagyun tukemista prinsseistä hyökkäsi Lhasaan ja ajoi mongolien ratsumiehet ulos. Kun hän oli kaksikymmentäyhdeksän soturi hyökkäsi Drepung luostariin ja Yonten Gyatso oli pakenemaan.


title: Yonten Gyatso

text: Vuonna 1616 hän vetäytyi luolissa Sangyib Hot Springsin yläpuolella, joka oli kuuluisa Padmasambhavan jalanjäljelle, joka jäi sinne kallionvärisenä, kun hän valtasi kentän 8. vuosisadalla.


title: Yonten Gyatso

text: Hän kuoli epäilyttävissä olosuhteissa (toiset sanovat että hänet oli myrkytetty, mutta todiste puuttuu) 12-vuotispäivänä Fire Dragon Year (tammikuussa 1617) 27-vuotiaana.


title: Yonten Gyatso

text: Hänen päätoimonsa oli Sonam Rapten (Sonam Choephel), joka myöhemmin löysi "Chong-Gya-pojan" viidentenä Dalai-lamaa ja joka oli viidennen Dalai Laman, Desin


title: Jäsenruohot

text: Jäsenruohot ("Scleranthus") on kasvisuku kohokkikasvien heimossa. Siihen luokitellaan neljä hyväksyttyä lajia, mutta todennäköisesti lajeja on enemmän. Euroopassa esiintyy yhdeksän jäsenruoholajia. Suomessa kasvavat luonnonvaraisena viherjäsenruoho ("Scleranthus annuus") muinaistulokkaana ja vaaleajäsenruoho ("Scleranthus perennis") uustulokkaana.


title: Hoitotiede (lehti)

text: Hoitotiede on aikakauslehti, joka välittää tietoa hoitotieteestä ja sen tutkimustuloksista sekä toimii tieteellisenä keskustelufoorumina. Lehti julkaisee hoitamiseen ja sen perusteisiin, alan koulutukseen ja tutkimukseen liittyviä tieteellisiä artikkeleita sekä hoitotieteen alueeseen liittyviä katsauksia.


title: Hoitotiede (lehti)

text: Lehteä julkaisee Hoitotieteiden tutkimusseura ja se ilmestyy neljästi vuodessa. Aikakauslehden tieteellisten artikkelien hyväksymisessä sovelletaan vertaisarviointia.


title: Hoitotiede (lehti)

text: Vuonna 2017 lehden päätoimittaja oli Katja Joronen.


title: Tyräruohot

text: Tyräruohot ("Herniaria") on kasvisuku kohokkikasvien heimossa. Siihen kuuluu 33 lajia. Lajeista Euroopassa tai lähialueilla esiintyvät jokseenkin kaikki, erityisesti Välimeren maissa. Suomessa kasvaa luonnonvaraisena yksi tyräruoho, ketotyräruoho ("Herniaria glabra") uustulokkaana. Se on yksi- tai monivuotinen maan pintaa myöden kasvava vihreä ruohokasvi.


title: Leviathan (elokuva)

text: Leviathan ("Левиафан, Leviafan") on Andrei Zvjagintsevin ohjaama venäläinen draamaelokuva vuodelta 2014. Kuolan niemimaalla korruptoitunutta pormestaria vastaan taistelevasta miehestä kertovan elokuvan käsikirjoituksen laati ohjaajan kanssa Oleg Negin. Tarina perustuu tositapaukseen, mutta siihen on sekoitettu aineksia Raamatun Jobin kirjasta, Leviatan-myytistä ja Thomas Hobbesin yhteiskuntasopimusta käsittelevästä kirjasta "Leviathan" (1651).


title: Leviathan (elokuva)

text: "Leviathan" palkittiin Golden Globe -gaalassa vuoden parhaana vieraskielisenä elokuvana ja oli ehdokkaana myös vastaavissa Oscar- ja Bafta-palkintokategorioissa. Cannesin elokuvajuhlilla "Leviathan" palkittiin käsikirjoituksestaan ja oli ehdolla Kultaisen palmun voittajaksi.


title: Leviathan (elokuva)

text: Vuonna 2016 "Leviathan" ja Zvjagintsevin aiempi elokuva "Isän paluu" (2003) äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa .


title: Leviathan (elokuva)

text: Ohjaajan mukaan amerikkalaiseen tositapaukseen perustuva "Leviathan" kertoo Jäämeren rannan kylässä asuvasta äkkipikaisesta autonkorjaajasta Koljasta, jonka perheelleen rakentaman talon korruptoitunut pormestari vaatii pakkolunastettavaksi mitättömällä hinnalla. Alkaa tahtojen taistelu, johon hän saa avukseen armeijakaverinsa Diman, menestyvän juristin Moskovasta. Dimalle järjestetään pian valeteloitus, joka saa hänet luopumaan jutusta ja palaamaan Moskovaan. Asioita pahentaa, että Diman ja Koljan vaimon Liljan välille on syntynyt romanssi ja Koljan murrosikäinen poika kärsii perheen tapahtumista. Lilja löydetään surmattuna, Kolja lavastetaan surman tekijäksi ja hänelle langetetaan 15 vuoden vankeustuomio. Koljan talo puretaan ja paikalle rakennetaan pormestarin kirkkoherralle lupaama komea ortodoksikirkko.´


title: Leviathan (elokuva)

text: Leviathanin Venäjän-ensi-ilta lykkääntyi kuukausilla, koska viranomaiset vaativat sen runsasta kiroilua poistettavaksi tuoreen lain perusteella, joka kieltää kirjoissa, elokuvissa ja muualla mediassa tapahtuvan kiroilun. Ennen ensi-iltaa miljoonat venäläiset olivat nähneet elokuvan jo sensuroimattomana mutta laittomana kopiona verkossa. Elokuva sai kansainvälisesti erittäin hyvät arvostelut, mutta kotimaassaan sitä myös paheksuttiin Venäjän mustamaalaamisesta kuvaamalla korruptiota ja juopottelua.


title: Suolayrtit

text: Suolayrtit ("Salicornia") on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Sukuun kuuluu 26 lajia. Suolayrtit ovat möyheävartisia halofyyttejä, joiden lehdet ovat surkastuneet lähes näkymättömiksi. Suomessa kasvaa luonnonvaraisena merenrantakasvina yksi laji, punasuolayrtti ("Salicornia europaea").


title: Suolukat

text: Suolukat eli kesäsypressit ("Bassia") on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Sukuun kuuluu 22 lajia. Niistä Euroopassa esiintyy 15.


title: Suolukat

text: Tunnettu laji on yksivuotisena koristekasvina viljelty kesäsypressi ("Bassia scoparia"). Se kasvaa luonnonvaraisena myös Suomessa uustulokkaana.


title: Kilokit

text: Kilokit ("Suaeda") on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Siihen kuuluu 73 lajia. Euroopassa ja Välimeren ympäristön maissa esiintyy kolmisenkymmentä kilokkilajia. Suomessa kasvaa luonnonvaraisena yksi laji, pikkukilokki ("Suaeda maritima"), joka on harvinainen ja erittäin uhanalainen merenrantakasvi Ahvenanmaalla.


title: Hämeenlinnan linja-autoasema

text: Hämeenlinnan linja-autoasema on Hämeenlinnan Saaristenmäessä sijaitseva kaukoliikenteen terminaali. Funktionalismia edustavan asemarakennuksen on suunnitellut kaupunginarkkitehti Olavi Sahlberg ja se valmistui vuonna 1958. Linja-autoasema sijaitsee omassa korttelissaan entisen Rantatorin paikalla ja rajoittuu Palokunnankatuun, Sibeliuksenkatuun, Wetterhoffinkatuun sekä Paasikiventiehen. Itse aseman osoite on kuitenkin Eteläkatu 1. Asemalaitureita on viisi, ja linjat on jaettu niille viiden kaupungista haarautuvan pääväylän mukaan (Lahdentie, Turuntie, Helsingintie, Pälkäneentie ja Tampereentie). Linja-autoasemalta liikennöi päivittäin useita linja-autovuoroja tunnissa joka puolelle Suomea, parhaat yhteydet ovat eteläiseen Suomeen. Asemarakennus on Museoviraston päätöksellä suojeltu.


title: Hämeenlinnan linja-autoasema

text: Linja-autoaseman kortteli sijaitsee hyvin keskeisellä paikalla, vain korttelin päässä Kauppatorista, joten kaupungilla on kiinnostusta alueen kehittämiseen. Ensimmäisenä osana Engelinrannan kehitysprojektia kaupunki käynnisti alkuvuodesta 2017 tontinluovutuskilpailun, jolla tavoiteltiin ehdotuksia korttelin täydennysrakentamiseen. Kilpailun voitti Lehto Groupiin kuuluva Rakennuskartio Oy ehdotuksellaan "Lohkot". Ehdotuksessa kortteliin rakennetaan yhdeksänkerroksisia asuin- ja liiketaloja, hotelli sekä uusi asemarakennus Palokunnankadun varteen. Vanha linja-autoasema säilytetään ja sinne toteutetaan kauppahalli. Rakennusoikeutta ehdotuksessa on käytetty 14 500 kerrosneliömetriä. Kilpailun osana hyödynnettiin uudenlaisella tavalla asukasosallistumista, jossa kaupunkilaiset pääsivät vaikuttamaan suunnitteluprosessiin antamalla palautetta ehdotuksista kilpailuvaiheen aikana. Kaupungin tavoitteena on aloittaa alueen kaavoitus voittajaehdotuksen pohjalta vuoden 2017 aikana.


title: Hämeenlinnan linja-autoasema

text: Kaupunkiliikenteen pysäkit sijaitsevat linja-autoaseman vieressä Palokunnankadulla. Pysäkkejä on viisi, joista kolme itään ja kaksi länteen.


title: Bere Alstonin rautatieasema

text: Bere Alstonin rautatieasema on rautatieasema Bere Alstonin kylässä Devonissa. Se sijaitsee Tamar Valley Linen varrella.


title: Bere Alstonin rautatieasema

text: Asema avattiin 2. kesäkuuta 1890 nimellä Beer Alston. Nimen kirjoitusasu muutettiin nykyiseen muotoonsa 18. marraskuuta 1897. Asemaa käytti 39 570 matkustajaa kaudella 2015–2016.


title: Rustoruohot

text: Rustoruohot ("Polycnemum") on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Sukuun kuuluu viisi lajia. Niistä kaikki esiintyvät Euroopassa tai maanosan lähialueilla Välimeren ympäristössä. Suomessa on yksittäinen havainto luonnonvaraisena kasvaneesta otarustoruohosta ("Polycnemum arvense").


title: Abdulmecit Aksan

text: Abdulmecit Aksan (s. 1. tammikuuta 1955 Mardinin maakunta, Midyat, Turkin tasavalta) on Lahden moskeijan imaami. Aksan on toiminut Lahden moskeijan imaamina Turkin tasavallan suurlähetystön, sekä Turkin uskontoministeriön toimesta 6. maaliskuuta 2015 lähtien.


title: Abdulmecit Aksan

text: Turkin uskontoministeriö () valitsi Aksanin Şanlıurfan maakunnan uskonnollisten asioiden sekä uskontoministeriön alaisten toimijoiden puheenjohtajaksi vuonna 2010. Virkansa puolesta Aksan toimikin ajoittain Turkin pääkaupunkiseudulla Ankarassa, jossa hänen tehtävänsä liittyivät uskontoministeriön, ministereiden, kansanedustajien sekä pääministerin kanssa käytäviin vuosikokouksiin Şanlıurfan moskeijoiden hallinnollisista asioista. Ennen Suomeen saapumistaan Aksan toimi useiden eri EU-maiden moskeijoiden sekä merkittävien uskonnollisten alueiden parissa mm. Ranskassa, Saksassa, Mekassa, Medinassa, sekä Turkissa.


title: Abdulmecit Aksan

text: Aksan on Suomessa olonsa aikana tuonut merkittävää erityisosaamista Lahden muslimiyhteisölle, mikä puolestaan on näkynyt moskeijan kävijämäärien kasvuna viimeisen kolmen vuoden aikana.


title: Abdulmecit Aksan

text: Tämän lisäksi Aksan on osallistunut kirkon edustuston, viranomaisten, poliisin aluepääliköiden ja poliisipääliköiden, tataarien yhteisöä edustavien sekä muiden uskonnollisten yhteisöjen puheenjohtajien kanssa järjestettyihin yhteistyötilaisuuksiin, jossa hän on tuonut oman näkemyksensä ja ammattitaitonsa muun muassa turvapaikanhakijoista käytyihin kysymyksiin. Aksan on useaan otteeseen korostanut viranomaisille sitä, että turvapaikanhakijoiden keskuudessa on erittäin suuri virhekäsitys siitä, että hakija saisi automaattisesti oleskeluluvan humanitaarisen, toissijaisen tai kansainvälisen suojelun perusteella, mikäli kääntyisi kristinuskoon heti hakemusvaiheessa.


title: Luettelo Vaasan puistoista

text: Luettelo Vaasan puistoista sisältää Vaasan tärkeimpiä kaupunkimaisen ympäristön hoidettuja puistoja sekä puistikkokatuja. Listaan eivät kuulu metsäiset ulkoilualueet.


title: Kurjentattaret

text: Kurjentattaret ("Koenigia") on kasvisuku tatarkasvien heimossa. Siihen luokitellaan kuuluvaksi yhdestä muutamaan lajia. Kurjentatar ("Koenigia islandica") on yksivuotinen, hyvin pienikokoinen, enintään viisi senttimetriä korkeaksi kasvava levinneisyydeltään arktinen ruohokasvi. Suku on nimetty 1700-luvulla eläneen luonnontutkijan Johann Gerhard Königin mukaan.


title: Kurjentattaret

text: Uusin molekyylifylogenian tutkimus (2015) osoittaa kuitenkin, että kurjentattaret ja röyhytattaret ("Aconogonon") muodostavat yhden kladin, minkä tuloksena tutkijat esittävät kahden suvun yhdistämistä. Tällöin kaikki "Aconogonon"-lajit saavat tieteellisen nimen aiemmin kuvattuun "Koenigia"-sukuun. Röyhytatarlajit on kuitenkin usein vaihtoehtoisesti sisällytetty ukontatarten ("Persicaria") sukuun.


title: Johan Mattsson

text: Johan Mattsson (s. 25. huhtikuuta 1992 Huddinge, Ruotsi) on ruotsalainen jääkiekkomaalivahti, joka pelaa SHL-joukkue Frölunda HC:ssä.


title: Johan Mattsson

text: Mattsson on Huddinge IK:n kasvatti. Hän voitti kauden 2006–2007 päätteeksi U16 SM:n hopeaa. Kaudeksi 2008–2009 Mattsson siirtyi Södertälje SK:n J18-junioreihin. Kaudella 2009–2010 hän puki myös seuran miesten joukkueen paidan kolmeen ja kaudella 2010–2011 kahteen Elitserien-otteluun, mutta Mattsson jäi kuitenkin siellä ilman peliaikaa. Jälkimmäisellä kaudella hänellä oli koko J20 SuperElitin paras torjuntaprosentti (93%).


title: Johan Mattsson

text: Chicago Blackhawks varasi Mattssonin koko NHL:n varaustilaisuuden viimeisenä pelaajana seitsemännellä kierroksella 211. pelaajana kesällä . Samana kesänä hänet varasi myös OHL-joukkue Sudbury Wolves 19. pelaajana . Mattsson siirtyi joukkueeseen kaudeksi 2011–2012. Hän nousi Wolvesin pääasialliseksi vastuunkantajaksi ja pelasi 37 runkosarja- ja kolme playoff-ottelua. Kaudeksi 2012–2013 Mattsson siirtyi varaamattomana pelaajana eli ns. tender-sopimuksella USHL-junioriliigan Tri-City Stormiin. Hän kantoi sielläkin suurimman osan joukkueensa torjuntavastuusta ja torjui 33 runkosarjaottelussa yhden nollapelin.


title: Johan Mattsson

text: Kaudeksi 2013–2014 Mattsson palasi kotimaahansa ja siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Djurgårdens IF:ään. Hän jäi joukkueen kakkosmaalivahdiksi Adam Reidebornille ja pelasi 16 runkosarjaottelua torjuen kaksi nollapeliä. Mattsson sai Djurgårdenissa tililleen myös kuusi European Trophy -ottelua torjuen niissä yhden nollapelin. Joukkue nousi kauden päätteeksi SHL:ään (ent. Elitserien), mutta seura lainasi Mattssonin kaudeksi 2014–2015 kuitenkin IF Björklövenin Allsvenskan-joukkueeseen. Hän jäi sielläkin kakkosmaalivahdiksi Kevin Lindskougille ja pelasi 17 runkosarjaottelua torjuen yhden nollapelin.


title: Johan Mattsson

text: Kaudeksi 2015–2016 Mattsson siirtyi jatkamaan Allsvenskan-uraansa vuoden mittaisella sopimuksella Timrå IK:n maalinsuulle. Siellä hän nousi joukkueen selkeäksi ykkösmaalivahdiksi ja torjui 39 pelaamassaan runkosarjaottelussa viisi nollapeliä, mikä oli eniten koko sarjassa. Mattssonilla oli myös Allsvenskanin paras päästettyjen maalien keskiarvo (2.04). Huhtikuussa 2016 hän teki Timrån kanssa vuoden mittaisen jatkosopimuksen. Myös kaudella 2016–2017 Mattsson torjui Allsvenskanin runkosarjassa viisi nollapeliä.


title: Johan Mattsson

text: Mattsson siirtyi kaudeksi 2017–2018 kaksivuotisella sopimuksella SHL-joukkue Frölunda HC:hen. Hän jakoi varsin tasaisesti torjuntavastuun Johan Gustafssonin kanssa ja pelasi 24 runkosarja- ja viisi Mestarien liigan ottelua. Mattsson torjui SHL:n runkosarjassa kaksi nollapeliä. Hän teki miesten pääsarjadebyyttinsä Mestarien liigan toisessa ottelussa 26. elokuuta 2017 itävaltalaista Klagenfurter AC:tä vastaan. Mattsson torjui Frölundan 2–1-voittoon päättyneessä ottelussa 21 kertaa. SHL-debyyttinsä hän teki runkosarjan toisella kierroksella 21. syyskuuta 2017 Karlskrona HK:ta vastaan. Mattsson torjui Frölundalle heti nollapelin joukkueen voitettua ottelun lukemin 3–0. Hän torjui ottelussa 13 kertaa.


title: Johan Mattsson

text: Mattsson edusti Ruotsia alle 20-vuotiaiden MM-kilpailuissa vuonna 2012, jolloin hän voitti maailmanmestaruuden. Hän kuitenkin toimi joukkueensa kolmosmaalivahtina ja puki vain yhteen otteluun. Yhteensä Mattsson on pelannut neljä nuorten ja yhden poikien maaottelun.


title: Malta (1964–1974)

text: Malta oli vuosina 1964–1974 Commonwealth realmina. Valtio oli nykyisen Maltan tasavallan edeltäjä.


title: Malta (1964–1974)

text: "Malta Independence Act 1964" muutti Maltan kruununsiirtomaan itsenäiseksi Commonwealth realmiksi. Tällöin Britannian monarkki, joka oli tuolloin Elisabet II, toimi maan valtionpäämiehenä "Maltan kuningattarena" (). Monarkkia edusti vastaitsenäistyneessä Maltassa Maltan kenraalikuvernööri. Elisabet II vieraili Maltassa sen kuningattarena marraskuussa 1967.


title: Malta (1964–1974)

text: Seuraavat kenraalikuvernöörit olivat virassa Maltassa vuosien 1964 ja 1974 välillä:Seuraavat pääministerit olivat virassa Maltassa vuosien 1964 ja 1974 välillä:


title: Sami Vähäkangas

text: Sami Vähäkangas (s. 1998 Jyväskylä) on suomalainen runoilija.


title: Sami Vähäkangas

text: Vähäkangas valmistui ylioppilaaksi Schildtin lukiosta 2017. Saman vuoden elokuussa Mediapinnan Suomi 100 runokirjaa-kampanjan kautta julkaistiin hänen esikoisrunoteoksensa "Nuudelidieetti""." Kirja sisältää raakoja havaintoja fatalismista, parisuhteista, seksuaalisuudesta ja itsetuhoisuudesta. Postmodernia runoutta kirjoittava Vähäkangas on nimennyt vaikuttajikseen muun muassa Claes Anderssonin, Miki Liukkosen, Charles Bukowskin, Charles Baudelairen, Morrisseyn, Arno Kotron, Agnes Cecilen ja Jim Morrisonin. Hänen seuraavan runokokoelman on arveltu ilmestyvän syksyllä 2018.


title: Juho Kaihlajärvi

text: Juho Antti Kaihlajärvi (s. 13. kesäkuuta 1990) on suomalainen pikajuoksija. Kaihlajärvi edustaa seuratasolla Jyväskylän Kenttäurheilijoita. Hänen valmentajinaan toimivat Jussi ja Esa Kaihlajärvi.


title: Juho Kaihlajärvi

text: Kaihlajärvi on ollut mukana viestijuoksun SM-kilpailuissa voittamassa pikaviestistä kultaa vuonna 2014, hopeaa vuosina 2016 ja 217 sekä pronssia vuosina 2010 ja 2013. Lisäksi hän on saavuttanut pronssia 4 x 400 metrin viestijuoksusta vuonna 2010.


title: Victor Fagerholm

text: Victor Erik Alexander Fagerholm (s. 13. kesäkuuta 1996) on suomalainen kymmenottelija, joka edustaa Porvoon Akillesta. Fagerholm on ollut mukana voittamassa pikaviestin SM-kultaa kaksi kertaa vuosina 2016 ja 2017. Hänen valmentajanaan toimii Lars Fagerholm.


title: Webtoon

text: Webtoonit (hangul: 웹툰] ovat korealaisia nettisarjakuvia, joita julkaistaan sekä ilmaisissa että maksullisissa palveluissa. Ensimmäisen nettisarjakuvapalvelun perusti Daum v. 2003. Etelä-Koreassa webtooneilla arvellaan olevan jo yli 10 miljoonaa lukijaa. Jotkin palvelut kuten Spottoon ja Lezhin Comics ovat alkaneet julkaista sarjojaan myös englanniksi ja webtoonit ovat alkaneet saada jalansijaa myös länsimaisilla markkinoilla. Tunnetuimpia sarjoja ovat mm. Noblesse ja Tower of God. Suosituimmista sarjoista on tehty mm. anime-, elokuva-, tv- ja peliadaptaatioita.


title: Francisco Núñez Olivera

text: Francisco Núñez Olivera (13. joulukuuta 1904 Extremadura – 29. tammikuuta 2018 Extremadura) oli espanjalainen yli 110-vuotiaaksi elänyt mies. Hänestä tuli maailman vanhin mies Yisrael Kristalin kuoltua 11. elokuuta 2017. Hän liittyi armeijaan 19-vuotiaana ja taisteli Rifin sodassa. Hän on myös Espanjan sisällissodan veteraani. Hänen toinen munuaisensa poistettiin, kun hän oli 90-vuotias, ja 98-vuotiaana hänelle tehtiin kaihileikkaus. Hän sai lempinimen "Marchena" yhdennäköisyydestään espanjalaiseen flamencolaulaja-lauluntekijä Pepe Marchenaan.


title: Francisco Núñez Olivera

text: Núñez Olivera kuoli kotikylässään 113-vuotiaana 29. tammikuuta 2018.


title: A Certain Smile, a Certain Sadness

text: A Certain Smile, a Certain Sadness on brasilialaisten bossa nova -muusikoiden Astrud Gilberton ja Walter Wanderleyn albumi, joka julkaistiin vuonna 1967.


title: A Certain Smile, a Certain Sadness

text: Albumin julkaisi Verve Records -levy-yhtiö bossa novan ollessa suosituinta Yhdysvalloissa ja sisälsi ajan kaksi tunnetuinta bossa nova -muusikkoa: laulajan Astrud Gilberton ja urkurin Walter Wanderleyn. Vuoden 1998 CD-uudelleenjulkaisu lisäsi alkuperäisten kappaleiden lisäksi kaksi kappaletta, jotka nauhoitettiin samoissa kokoontumisissa, joissa albumin muutkin kappaleet nauhoitettiin.


title: Windy

text: Windy on brasilialaisen bossa nova -laulajan Astrud Gilberton studioalbumi. Albumin julkaisi Verve Records -levy-yhtiö vuonna 1968.


title: Need for Speed Payback

text: Need for Speed Payback on Ghost Gamesin kehittämä ja Electronic Artsin julkaisema ajopeli Microsoft Windowsille, PlayStation 4:lle ja Xbox Onelle. Se on "Need for Speed" -videopelisarjan 23. osa. Videopeli paljastettiin trailerilla, joka julkaistiin 2. kesäkuuta 2017. Peli julkaistiin maailmanlaajuisesti 10. marraskuuta 2017.


title: Kirsi Crowley

text: Kirsi Maarit Crowley on suomalainen ulkomaantoimittaja, joka on raportoinut Yleisradiolle ja muille medioille erityisesti Afrikan ja Aasian maista.


title: Kirsi Crowley

text: 1990-luvun alkupuolella Kirsi Crowley työskenteli viisi vuotta toimittajana BBC World Servicen suomenkielisellä osastolla Lontoossa. Vuosina 1996–2001 hän toimi Yleisradion kirjeenvaihtajana Etelä-Afrikan Johannesburgissa ja teki raportteja myös muista Afrikan maista. Sieltä Crowley muutti brittimiehensä toimittajantyön takia Pakistaniin ja vuonna 2002 Turkkiin, jossa hän asui vuoteen 2005 asti.


title: Kirsi Crowley

text: 2000-luvulla Crowley opiskeli tiedotusoppia Tampereen yliopistossa ja työskenteli vuosikymmenen lopulla toimittajana lahtelaisessa "Etelä-Suomen Sanomissa". Vuonna 2011 hän suoritti Helsingin Sanomain Säätiön tuella erikoisjournalismin master-tutkinnon Etelä-Kalifornian yliopistossa Los Angelesissa.


title: Kirsi Crowley

text: 2010-luvulla Kirsi Crowley on asunut Filippiineillä ja raportoinut myös muun muassa Myanmarista, Japanista ja Ukrainasta. Crowley on tehnyt myös tiedotusmateriaalia muun muassa Euroopan unionin tarpeisiin.


title: V-Rally

text: V-Rally on Eden Studiosin kehittämä ajopeli, jonka Infogrames Multimedia on julkaissut PlayStationille vuonna 1997. Videopeli oli "bestseller" Yhdistyneessä kuningaskunnassa kolmen kuukauden ajan.


title: V-Rally

text: Peli on julkaistu myös nimellä V-Rally: Championship Edition Game Boylle.


title: Linux Journal

text: Linux Journal on vuodesta 1994 lähtien ilmestynyt lehti, joka keskittyy Linux-ytimeen ja Linux-käyttöjärjestelmään. Lehti oli ensimmäinen Linuxiin keskittynyt lehti.


title: Linux Journal

text: Ensimmäisessä numerossa maaliskuussa 1994 julkaistiin muun muassa Linus Torvaldsin haastattelu.


title: Linux Journal

text: Lehden viimeinen painettu numero julkaistiin vuonna 2011, jonka jälkeen lehteä julkaistiin ainoastaan digitaalisessa muodossa.


title: Linux Journal

text: Joulukuussa 2017 lehti ilmoitti julkaisun päättymisestä. Tammikuussa 2018 lehti ilmoitti julkaisun jatkumisesta.


title: Amiga Format

text: Amiga Format oli brittiläinen Amiga-tietokoneisiin ja ohjelmiin keskittynyt aikakauslehti. Lehteä julkaisi Future Publishing 136 numeroa vuodesta 1989 vuoteen 2000. Lehti oli aluksi nimellä ST/Amiga Format kunnes se jaettiin kahtia "Amiga Format" ja "ST Format" lehdiksi.


title: Amiga Format

text: Samalla julkaisijalla oli myös puhtaasti videopeleihin keskittynyt lehti "Amiga Power".


title: Amiga Format

text: Lehden huippuvuosina se myi yli 170 000 kappaletta kuukaudessa.


title: Blackpool Northin rautatieasema

text: Blackpool Northin rautatieasema on rautatieasema Blackpoolin lomakaupungissa Lancashiressä. Se on Blackpoolin radan pääteasema.


title: Blackpool Northin rautatieasema

text: Asema avattiin 29. huhtikuuta 1846 nimellä Blackpool. Asema sai uudeksi nimekseen Blackpool Talbot Road vuonna 1872, ja nykyinen nimi otettiin käyttöön 17. maaliskuuta 1932. Asemaa käytti 1 764 014 matkustajaa kaudella 2015–2016.


title: Electronic Games

text: Electronic Games oli videopeleihin keskittynyt yhdysvaltalainen lehti, jota julkaistiin vuodesta 1981 vuoteen 1997 eri nimillä.


title: Electronic Games

text:
Lehti oli ensimmäisiä ainoastaan videopeleihin keskittyneitä lehtiä.
Lehti muutti nimeksi "Fusion" vuonna 1995.


title: Electronic Games

text: Lehti aloitti myös palkinnot parhaimmille videopeleille nimellä "Arcade Awards" tai "Arkie Awards".


title: Electronic Games

text: Lehteä julkaistiin kahdessa jaksossa eri nimillä sen oltua välillä lakkautettuna.


title: Blackpoolin rautatieasema

text: Blackpoolin rautatieasema voi tarkoittaa seuraavia:


title: Ysäri

text: Ysäri on slangi-ilmaus, joka tarkoittaa 1990-luvun populaarimusiikkia ja tyyliä. Se on lyhenne sanasta "yhdeksänkymmentäluku". Muun muassa "City" kuvailee ysäriä seuraavasti: ”"Rednex ja Ace of Base ovat coolimpia kuin koskaan. Nappiverkkarit, ruutupaidat ja tuttikorut kaivetaan naftaliinista ja vanhoja valokuvia ladataan Instagramiin kaikkien ihasteltavaksi. Neon 2:n roikkuvat tukat ja kirjaillut liivit löytyvät jokaisesta muotilehdestä.”"


title: Ghost Games

text: Ghost Games (aiemmin EA Gothenburg) on ruotsalainen videopelejä kehittävä yritys, joka on Electronic Artsin omistuksessa ja joka sijaitsee Göteborgissa. Yhtiöllä on kaksi muutakin sijaintia: yksi Guildfordissa Yhdistyneessä kuningaskunnassa ja toinen Romanian pääkaupungissa Bukarestissa. Ghost Gamesin työntekijät koostuvat entisten EA Black Boxin, Criterion Gamesin sekä Playground Gamesin henkilöstöstä.


title: Ghost Games

text: "Need for Speed Rivals" oli ensimmäinen Ghost Gamesin julkaisema videopeli, jonka kehittämistä yhtiö johti, Criteriorin avustuksella. Yhtiön tuorein peli "Need for Speed" julkaistiin vuonna 2015. Tulevia julkaisuja on muun muassa "Need for Speed Payback", jonka on määrä ilmestyä marraskuussa 2017. Kaikki yhtiön pelit käyttävät Frostbite-pelimoottoria.


title: Leikin loppu (kirja)

text: Leikin loppu: lapsisotilaan muistelmat () on sierraleonelaisen Ishmael Beah’n vuonna 2007 ilmestynyt kirja, jossa hän kertoo nuoruudestaan lapsisotilaana.


title: Leikin loppu (kirja)

text: "Time"-lehti nimesi teoksen yhdeksi vuoden 2007 parhaimmista tietokirjoista. Beah oli ehdolla siitä parhaan esikoiskirjailijan Quill-palkintoon.


title: Leikin loppu (kirja)

text: "Leikin loppu" herätti myös pienimuotoisen kohun, kun Beah’n kirjoittamia kuvauksia syytettiin epätarkkuuksista. Vuonna 2008 "The Australian" -lehden toimittajat väittivät löytäneen todisteita monista ristiriitaisuuksista. Heidän mukaansa Beah oli sotilaana vain joitakin kuukausia 14–15-vuotiaana. "The Australianissa" julkaistiin noin tusinan verran artikkeleita, joissa väitettiin Beah’n liioitelleen monissa asioissa.


title: Osmajärvi (Leppävirta)

text: Osmajärvi on Pohjois-Savossa Leppävirran Sorsakosken eteläpuolella sijaitseva järvi.


title: Osmajärvi (Leppävirta)

text: Järven pinta-ala on 930 hehtaaria eli 9,3 neliökilometriä. Se on 9,7 kilometriä pitkä ja 2,7 kilometriä leveä. Järvi on niemien ja lahtien sokkelo, jota vielä suuret saaret pirstovat. Niemiä, joiden pituus vaihtelee 1–3 kilometriä, ovat luoteesta alkaen lueteltuina Laakkolanniemi, Tomperniemi, Särkiniemi, Vanhaniemi, Putaanniemi ja Lemmetynniemi. Laakkolannien ja Tomperniemen väliin jää 1,8 kilometriä pitkä Pöksänlahti, Särkiniemen taakse jää 2,1 kilometriä pitkä Särkilahti, Vanhanniemen viereen yhtä pitkä Vanhalahti ja Putaanniemen länsipuolelle Putaanlahti. Putaanniemen itäpuolella sijaitsee nimetön, mutta 1,6 kilometriä pitkä, lahti. Siellä sijaitsee laskujoen Osmanjoen luusua. Järven luoteispää jää Laakkolansaaren lounaispuolelle. Siellä alkaa Kurjensaaren luona lahtimainen järvenosa Kurjenselkänä, jatkaa edempänä Haukiselkänä ja päättyy Haringinlahtena ja Kuurinlahtena. Luoteispään pituus on yhteensä 4,9 kilometriä pitkä.


title: Osmajärvi (Leppävirta)

text: Järvessä on laskettu olevan 59 saarta. Niiden yhteispinta-ala on 77 hehtaaria, mikä on noin 7,6 % järven kokonaispinta-alasta. Suurimmat saaret ovat 750 metriä pitkä Kurjensaari, 1,3 kilometrinen Pasonsaari, 1,0 kilometrinen Ihalansaari ja 900 metrinen Hevossaari. Muita nimettyjä saaria ovat Papinsaari, Kuoliosaari, Hasunsaari, Pieni Kurjensaari, Heinäluoto, Mustansaaret, Sääskisaari, Mäntysaari, Nuottisaari, Verkkosaari, Leväluoto, Pieni-Paso, Kirkkosaari, Pentinsaari, Kelosaari, Ahvensaari ja Ruununsaari.


title: Osmajärvi (Leppävirta)

text: Järvi on luodattu ja siitä on julkaistu syvyyskartat. Sen tilavuus on 31 miljoonaa kuutiometriä eli 0,031 kuutiokilometriä. Järven keskisyvyys on 3,4 metriä ja suurin syvyys on 18 metriä. Syvin kohta sijaitsee Hevossaaren edustalla.


title: Osmajärvi (Leppävirta)

text: Järven rantaviivan pituus on 75 kilometriä. Rannat ovat pääasiassa metsämaata, joita pellot rikkovat Laakkolanniemessä ja muutamassa muussa kohdassa. Asuminen on haja-asutusta paitsi Sorsakoskella, missä rantaan ulottuu hieman taajama-asutusta. Siellä kulkee seututie 533, josta haarautuvat yhdystie 16365 ja pari muuta kylätietä. Asutukselle johtaa näistä, ja itäpuolelta ohittavalta valtatieltä 5, lähtevät pienemmät tiet. Leppävirran taajama sijaitsee seitsemän kilometrin päässä koillisessa.


title: Osmajärvi (Leppävirta)

text: Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Sorsaveden valuma-alueella (04.26), jonka Osmajärven alueeseen (04.262) järvi kuuluu. Järven vedenpinnan korkeus on 79,5 metriä mpy.


title: Osmajärvi (Leppävirta)

text: Valuma-alue saa pääosan vedestään luoteesta Sorsaveden alue (04.263), joka laskee Sorsavedestä (5 498 ha) Sorsakosken kautta Osmanjärven luoteispäähän Kuurinlahteen Ylä-Sorsan ja Ala-Sorsan voimalaitosten ja Välimeren (4 ha) kautta, ja pohjoisesta Aluslammen–Härkäjoen valuma-alue (04.269), joka laskee Aluslammesta (26 ha) Särkilahteen 450 metristä ojaa myöten.


title: Osmajärvi (Leppävirta)

text: Osmajärven alueella on 16 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Särkilahteen laskeva Hyväjärvi (76 ha), jonka kautta laskevat myös Lahnanen (5 ha), Ahvenlampi (9 ha) ja Heinälampi (6 ha), Haukiselkään laskeva Pyylampi (8 ha), Pöksänlahteen laskeva Pöksänlampi (4 ha) ja Olkolanlampi (5 ha), ja itärantaan laskevat Levälampi (9 ha) ja Kurjenlampi (5 ha).


title: Osmajärvi (Leppävirta)

text: Järven laskujoki on Osmanjoki, joka laskee Haukiveteen Varkauden eteläpuolelle käytyään sitä ennen ensin Ruokojärvessä (97 ha) ja Mulassa (184 ha).


title: José-Karl Pierre-Fanfan

text: José-Karl Pierre-Fanfan (s. 26. heinäkuuta 1975 Saint-Pol-sur-Mer, Ranska) on ranskalainen peliuransa lopettanut jalkapalloilija. Pelipaikaltaan hän oli keskuspuolustaja.


title: Nauhamikrofoni

text: Nauhamikrofoni on mikrofonityyppi, joka on nimetty sen sisällä magneettikentässä värähtelevän nauhan mukaan. Esimerkiksi alumiininen ohut nauha korvaa dynaamisessa mikrofonissa käytetyn kalvon ja kelan yhdistelmän, minkä seurauksena nauhamikrofoni pehmentää vastaanottamiaan ääniä.


title: Nauhamikrofoni

text: Ensimmäinen markkinoille tullut nauhamikrofoni oli RCA Photophone PB-31 vuodelta 1931.


title: Samir Demnati

text: Samir Demnati (s. 20. toukokuuta 1989) on suomalainen pikajuoksija. Demnati edustaa Orimattilan Jymyä.


title: Tauno Wallendahr

text: Tauno Johannes Wallendahr (5. huhtikuuta 1928 Pitkäranta, Impilahti – 20. tammikuuta 2017 Helsinki) oli suomalainen kommunistinen järjestöaktiivi.